Erkin İbrahimovdan “Qəbələ”yə atmaca » Football-plus.az\n05 avq 12:17aktual\n“Yeni gələn futbolçular aya 8-9 min dollar məvacib alır”\nSrağagün “Neftçi” “Arsenal”ın qapısından üç cavabsız keçirdisə, “Qəbələ” də Tiflisdən eyni “baqaj” ilə döndü. Sadəcə, “Neftçi”nin uğurunun parıltısı “Qəbələ”nin uğursuzluğunu kölgədə qoydu. Amma əslində klub rəhbərliyi iki oyunda iki məğlubiyyətə izahat verməli, böhrandan çıxış yolları tapmalıdı. Agentliklə məşğul olan Erkin İbrahimovun 0:3-dən az sonra sosial şəbəkədə yazdıqları isə hər kəsə düşünmək üçün material verdi. Buyurun, tanış olun: “Bu arada “Qəbələ” Tiflisdə 0:3 uduzubmu deyim, darmadağın oldumu deyim, biabır olundumu deyim... Ən dəhşətlisi odu ki, qollardan birini Karikari vurub. Rasim Ramaldanov isə hələ birinci hissədə topun əvəzinə komanda yoldaşı Juniçin ayağını tapdı və onu xəstəxanalıq etdi!\nKlub rəhbərliyi, nədənsə özünü mütəxəssis hesab edən Sənan Qurbanov və kluba yaxın adamlar sizləri aldatmağa çalışacaqlar. Ağlayacaqlar ki pulları yoxdu, legionerləri bir “suxoy payok”a oynadırlar. Eşidin və inanmayın. Yeni gələn futbolçular aya 8-9 min dollar məvacib alır. Bəli, büdcə çox aşağı salınıb, lakin olan pul belə kifayət idi ki, “Dinamo” ilə ən azı başa-baş oynasınlar. Qəbələdə başverənlər, sadəcə, biabırçıdı, dostlar...”\nSənan Qurbanov, getmək vaxtı deyilmi? “Qəbələ” Tiflisdə də varlığını göstərə bilmədi “Qəbələ” rəsmiləri məktəblilərlə görüşdü Üç klubun iflası sosial “feysbuk”a çaxnaşma saldı Erkin İbrahimov Qriqorçuku qorxaq adlandırdı


22.10.2021 11:36 147\n“Ölkə.Az” xəbər verir ki, mükafat oktyabrın 21-də Ankarada baş tutan mükafatlandırma mərasimi zamanı şəhid Polad Həşimovun anası Səmayə Həşimovaya təqdim edilib.\nMərasimdə çıxış edən EkoAvrasiya rəhbəri Hikmət Eren rəhbərlik etdiyi qurumun fəaliyyətindən həs edib. O bildirib ki, EkoAvrasiyanın əsas fəaliyyəti Türk dünyası və Avrasiya ölkələri arasındakı iqtisadi, mədəni və sosial əlaqələri gücləndirmək və bu əlaqələrə yardımçı olmaqdır. Çıxışında “Avrasiya Hizmət Ödülü”nün şəhid general Polad Həşimovun anası Səmayə Həşimovaya təqdim etməkdən qürur duyduqlarını dilə gətirən Hikmət Eren şəhdin ailəsinin də belə bir mükafatı məmuniyyətlə qarşıladığını vurğulaylb və bundan dolayı Səmayə Həşimovaya təşəkkürünü ifadə edib.\nSonra Hikmət Eren “Şəhid general Polad Həşimovu rəhhmət və ehtiramla anırıq” deyə fikirlərini sona çatdırıb.\n09.12.2021 01:02 123\n09.12.2021 00:49 86\n08.12.2021 23:54 180\n08.12.2021 23:12 160\n08.12.2021 22:44 334


"SƏFİRLİYİMİZ ERMƏNİ CƏLLADA SƏNƏD VERİB!" - Səfirlikdən açıqlama | AzPolitika — onlayn siyasi-ictimai qəzet\n"SƏFİRLİYİMİZ ERMƏNİ CƏLLADA SƏNƏD VERİB!" - Səfirlikdən açıqlama\nDərc olunub: 06/04/2018 - 13:29\nE.Məcidli daha sonra yazıb: “Şahid ifadələrinə görə, kifayət qədər səlis Azərbaycan dilində danışan Qriqoryan öz keçmişi ilə bağlı danışmaqdan qaçır, sığınacaq üçün də başqa bir adla müraciət etdiyi deyilir. Ən dəhşətlisi isə Qriqoryanın Azərbaycanın Fransadakı səfirliyinə aparılaraq şəxsiyyətinin təsdiqləndiyi, səfirlik tərəfindən ona şəxsiyyətinin təsdiqlənməsi ilə bağlı sənəd verildiyi ilə bağlı məlumatdır”.\nE.Məcidli daha sonra 1988-ci ildə baş vermiş hadisənin detallarını xatırladıb: “Xatırladım ki, 1988-ci ilin fevral ayında Sumqayıt şəhərində baş verən təxribat və qırğınların təşkilatçısı kimi 1959-cu ildə anadan olmuş Eduard Robertoviç Qriqoryan adlı bu erməniyə güllələnmə əvəzinə, SSRİ Baş Prokurorluğu, sadəcə, 12 il iş vermiş, ermənilərin kompakt yaşadığı Stavrapol vilayətinin Budyonnovski şəhərinin həbsxanasına göndərmişdi. Çox qısa zaman ərzində onun həbsdən azad olduğu, Yerevana getdiyi və daha sonra yenidən Rusiyaya qayıdaraq, bu ölkədə yaşamasına dair informasiyalar vardı. Azərbaycanın hüquq-mühafizə orqanları onun ölkəmizə ekstradisiyası üçün dəfələrlə Rusiyaya müraciət etsə də, cavab ala bilməmişdi. Bu hadisələrin Moskva tərəfindən törədilməsini SSRİ Dövlət Təhlükəsizlik Komitəsinin o vaxtkı sədri N.Kryuçkov da etiraf etmişdi. Erməni terror təşkilatçılarından biri, qatı cinayətkar Qriqoryana ölüm hökmünün verilməməsi, Moskvanın diktəsi, zəhmi altında işləyən Azərbaycanın müti prokurorluq, məhkəmə və hüquq-mühafizə orqanları sisteminin iflası idi”.\nBlogger E.Məcidli yazıb ki, Sumqayıt hadisələrinin təşkilatçısı hazırda Fransadadır və doğrudan da səfirlik bu məlumatı ictimaiyyətdən gizlədibsə, bu, artıq böyük sensasiyadır: “Hesab edirəm ki, rəsmi qurumlarımız bu şəxsin Azərbaycanda məhkəmə qarşısına yenidən çıxarılması üçün dərhal hərəkətə keçməli, lazımi addımları atmalıdırlar”.\nXatırladaq ki, 1988-ci il fevralın 27-dən 28-nə keçən gecə Sumqayıt şəhərində baş vermiş iğtişaşlar nəticəsində 32 nəfər ölüb. Onlardan 26-sı erməni, 6-sı isə azərbaycanlı olub. Bu hadisələr də SSRİ Dövlət Təhlükəsizlik Komitəsinin ermənilərin özləri ilə birgə təşkil etdiyi və həyata keçirdiyi ssenarinin tərkib hissəsi idi. Sumqayıtda bu hadisəni təşkil etmək üçün seçilmiş şəxs də erməni - iki dəfə məhkum olunmuş Eduard Qriqoryan idi. Baxmayaraq ki, Sumqayıt hadisələrinin təşkilatçısı kimi azərbaycanlı Əhməd Əhmədov güllələnib, amma şahid ifadələri əsl günahkarın əslində erməni əsilli Eduard Qriqoryan olduğunu sübut edir. Sumqayıt hadisələrindən sonra Qriqoryan çox az müddətdə həbsdə olub: 1991-ci ildə Rusiya onu cəzasını çəkməsi üçün Ermənistana təhvil verib. Ermənistana ekstradisiya olunmuş cəllad Ermənistanda azad edilib və bir müddət sonra Rusiyaya qayıdıb.\nAzərbaycanın Fransadakı Səfirliyinin ikinci katibi Vüqar Əliyev səfirliyin 1988-ci ilin fevralında Sumqayıt şəhərində baş vermiş hadisələrin təşkilatçısı Eduard Qriqoryana hansısa sənəd verməsi barədə iddianı qətiyyətlə təkzib edib. V.Əliyevin "AzPolitika"nın elektron poçtuna daxil olan açıqlamasında bildirilir:\n"Təəssüflə qeyd edirik ki, ölkəmizdə keçiriləcək prezident seçkiləri öncəsi Avropada, xüsusən də Fransada Azərbaycana qarşı kampaniya daha da geniş vüsət alıb. Sosial şəbəkə profilində heç bir fakta əsaslanmayan fikrin dəqiqləşdirmə aparılmadan tirajlanmasını təsadüf hesab etmirik. Fransada Azərbaycan Respublikasının imicinə zərbə vurmaq məqsədilə həyata keçirilən bu kampaniyada erməni diasporu ilə Fransadan siyasi sığınacaq almış Azərbaycan Respublikası vətəndaşı statusu daşıyan şəxslər sinxron hərəkət edirlər.\nƏminliklə bildiririk ki, 1988-ci ilin fevralında Sumqayıt şəhərində baş vermiş hadisələrin təşkilatçısı Eduard Qriqoryan hər hansı bir məsələ ilə bağlı Səfirliyin Konsulluq şöbəsinə müraciət etməyib və ona tərəfimizdən konsulluq xidməti göstərilməyib.\nÖlkə KİV-ni bu kimi məsələlərdə diqqətli olmağa və jurnalistikanın əsas prinsiplərinə əməl etməyə çağırırıq".\nVətəndaş 2018-04-06 13:29:49\nBu məsələ bir başa Məmmədyarovun diqqətində olmalı və ictimaiyyətə bu barədə məlumat verməli və geri addım atılmalıdır.Bu boyda xəyanəti millətdən gizlətmək özü cinayətdir.Adamın hətta yeri bəlli olduğu halda onun ekstradisiyası barədə niyə indiyə qədər addşm atılmayıb? Bəlkə o geri qaytarılsa bir çox gizlinlər ortaya çıxar.\nERMƏNİ-XAİES CASUS ŞƏBƏKƏSİ: 2018-04-06 13:29:49\n1 ƏSRDİR Kİ, ERMƏNİLER AZƏRBAYCANIN VƏ AZƏRBAYCANÇILIĞIN MƏHVİNƏ ÇALIŞIR...\nYaycılı-ya 2018-04-06 13:29:49\nHara gedirsən,yaltaqlar ortaya çıxır.Məmmədyarov normal,bir Azərbaycana canı yanan adam kimi işləsə kimin onunla işi olar? Boş-boş sözlərlə zaman kayb etmək,baş aldatmaq kimə devident gətirər?İşlədiyi müddətdə hansı məsələdə irəliləyiş əldə edə bilib.... hara gedirsə üzü aşağı qayıdır.Nəticə görükmür.Lələtəpə məsələsi də yarımçıq işdir. Nə qədər yaltaqlara yol veriləcək,qabağa keçəcəklər ölkə zəlil günə qalacaq.....\nYaycılı 2018-04-06 13:29:49\nBəsdirin belə sifarişli yazılar yazmağa. Prezident seçkiləri gəldi göbələk kimi ortaləğa çıxdınız. Elmar Məmmədyarovu vurmaqdan ötrü bilmirsiniz hansı yola əl atasınız.\nCəlal 2018-04-06 13:29:49\nElə bilirsiniz məsul vəzifəlilər bu faktı araşdırıb nəticə çıxaracaq,həmin səfiri tapıb ( güya bilmirlər?) qanun qarşısında mühakjmə edəcəklər.İkinci tərəfdən niyə XİN hətta yerini bilə-biə indiyə qədər (30ilə yaxın)Sumqayıt hadisələrinin bilavasitə təşkilatçısını axtarışa verib mühakimə olunmasını təmin etməyib? Əksinə şərait yaradıb ki.o Fransada sərbəst yaşasın.Axı o Azərbaycan vətəndaşı olub. Belə hallar niyə gizli qalıb? Bəs əlaqədar qurumlar niyə fəaliyyətsiz olub? Bu suallara cavah hamı maraqla gözleyir\nt.ədalət 2018-04-06 13:29:49\nDövlətimizin mövqeyi üzərindəki sirli Pərdələr qalxdıqca,Azərbaycanın ermənilərə göstərdiyi qayğıların üstü açılır.Qəribədir,bütün bunlar nədənsə "eyibləri görmək" sahəsində ixtisaslaşan ictimai-siyasi şöbənin nəzərindən yayınır,buna reaksiya da verilmir.Amma ,deyirlər ki, xəyanətin üstü suvaq götürmür.Əlbəttə,bu gizli məsələlərin siyahısı böyüdükcə,faş olma ehtimalı da artır..\nMemmed 2018-04-06 13:29:49\nAdam söz tapmır danışmağa,Allah bilir ne qeder alıb qoyublar ciblerine.Neyi gözleyir bizim dövlet anlamaq olmur.Bu doğrudursa, bunun adı xeyanetdir vessalam.\nRauf 2018-04-06 13:29:49\nEyni zamand Fransadakı səfirimiz də istintaqa cəlb olunmalıdır. Ehtimal ki,səfirlik bunu bilrəkdən edib.Çünki bilməməsi mümkün deyil.Ölkənin imicini korlayan elə qarışıq qandan,süddən olan adamlardır.Əfsus ki,hökumətə belələri istənilən qədər soxulublar.Bəs bunları mühafizə edənər kimdir?Niyə bu istiqamətdə iş aparılmır?\nG.M 2018-04-06 13:29:49\nGedin araşdırın..Yüzdə,yüz səfirimiz Eduarda verdiyi sənədin müqabilində ermənidən nəsə ``qopardıb``.Allah bəzi məmurları,nazirləri,səfirləri pul zəlili eliyib......


Bahəddin Həziyev: "Rusiya işğalçını dəstəkləməklə tərəfsizliyini itirib"\nAzərbaycan Prezidenti İlham Əliyevin Rusiya Prezidenti Vladimir Putinə telefon zəngində qaldırdığı məsələlər ətrafında müzakirələr gedir. Buna səbəb telefon danışığında Prezident Əliyevin Rusiyadan Ermənistana silah-sursat verilməsinə rəsmi Bakının adekvat reaksiyasıdır. Ötən ayın ortalarında Ermənistanın Tovuz rayonu istiqamətində hücum cəhdi və Azərbaycanın biri mülki şəxs olmaqla 12 nəfər itirməsi, sərhədyanı bölgələrimizin atəşə tutulması fonunda Rusiyanın təcavüzkar dövləti silahlandırmaqda davam etməsi Azərbaycan cəmiyyətində və hökumətində ciddi narazılıq və narahatlıq doğurur. Azərbaycan Prezidenti də Rusiyalı həmkarı ilə söhbətində ölkəsinin milli maraqlarından çıxış edərək ortaya prinsipial mövqe qoyub.\nRusiyanın Ermənistanı silahlandırması ilə bağlı zamanında jurnalist araşdırmaları aparmış publisist, siyasi analitik Bahəddin Həziyevlə bu mövzunu müzakirə etdik.\n- Rusiyanın Ermənistana yenidən əlavə silah-sursat verməsi nə ilə bağlıdır? Türkiyə ilə Azərbaycanın birgə təlimlərinə cavab olaraq bu addımın atıldığını iddia edənlər də var. Bunlar nə dərəcədə əsaslıdır?\n- Bəli, bu, Azərbaycan-Türkiyə hərbi və hərbi-texniki əməkdaşlığının son bir ayda çox sürətlə inkişaf etməsi fonunda baş verir. Ermənistan narahatlığını açıq bildirir. Narahat olmağa əsası da var; Azərbaycan Türkiyəni özünün 1 nömrəli tərəfdaşı elan etdi. Türkiyə də ən son milli müdafiə naziri, ordu generalı Hulusi Akarın Azərbaycana səfəri ilə tərəfdaşlığı yeni və daha yüksək mərhələyə daşıdığını göstərdi. General Akar açıq mətnlə dedi ki, Ermənistanın təcacüzkar siyasətinə qarşı Türkiyə sonuna qədər Azərbaycanın yanındadır. Təbii ki, Ermənistan Rusiyanın regionda Azərbaycana və Türkiyəyə qarşı təzyiq aləti olduğu üçün Azərbaycan-Türkiyə tərəfdaşlığı artdıqca Rusiya da öz alətini itirmək təhlükəsi hiss edir və reflektiv reaksiya verir.\n-Ancaq bu proses yeni deyil. Rusiyanın Ermənistanı silahlandırması ilə bağlı çox araşdırmış, çox yazmısınız. Hətta, bildiyimiz qədər, bu yazılara görə istintaqa cəlb olunmusunuz. Buna səbəb nə idi?\n- Doğrudur, mən "Azadlıq" qəzetində redaktor müavini olaraq dərc etdiyim yazıya görə 1993-cü ilin dekabrından 1994-cü ilin fevralına qədər o zamankı Milli Təhlükəsizlik Nazirliyində istintaqa cəlb olunmuşdum. Bizi qarşı müharibə dövründə dövlət sirrini və hərbi sirri yaymaqda ittiham edirdilər. O zaman milli təhlükəsizlik naziri Rusiyaya çox bağlı adam olan Nəriman İmranov idi. Əgər o iş üzrə təqsirli bilinsəydik, o zaman qüvvədə olan ölüm cəzasına və ya ömürlük həbsə məhkum ediləcəkdik.\n- Yəni faktik olaraq həyatınızı ortaya qoymuşdunuz demək. Sizi konkret olaraq nədə günahlandırmışdılar?\n- Məni və həmkarlarımı Rusiyanın Ermənistana qanunsuz və əvəzi ödənilmədən silah-sursat verməsi haqda məlumatları yaymaqda ittiham edirdilər. Tam bir absurd! Mən elə ilk gündən müstəntiqlərə dedim: "Bəli, mən etiraf edirəm ki, dövlət sirrini və hərbi sirri yaymışam. Ancaq Azərbaycanın deyil, Rusiyanın və Ermənistanın dövlət sirrini və hərbi sirrini yaymışam. Ona görə də siz mənə Azərbaycanın deyil, Rusiyanın və Ermənistanın qanunları ilə ittiham irəli sürəcəksinizsə, buyurun".Bu tezisim qarşısında istintaqın qurduğu və ya qurmaq istədiyi ittiham konstruksiyası dağılmağa məhkum idi. Həm də ona görə ki, biz bunu özümüzdən yazmamışdıq; rəsmi sənədlərə, sənədli sübutlara əsaslanmışdıq. İstintaq 3 ay çəkdi və mənə məlum olmayan səbəbdən bağlandı. Ancaü 1997-ci ildə bu məsələ haqda Rusiya Dövlət Dumasının Müdafiə Komitəsinin sədri Lev Roxlin çıxışlar etmişdi; Rusiyanın Ermənistana 1 milyard dollarlıq silah-sursat verdiyini demişdi. Çox keçmədi ki, Roxlini güllələyib öldürdülər. Həmin vaxt eyni və ya oxşar məsələləri Azərbaycanda akademik Ziya Bünyadov da qaldırmışdı. Onu da eyni üsulla qətlə yetirdilər. Lev Roxlinin və Ziya Bünyadovun qətlləri sanki eyni mərkəzdən planlaşdırılmış və icra edilmişdi. Çünki ortaya çıxarılan faktlar çox qorxunc idi; məlum olmuşdu ki, Ermənistana silah-sursat verilməsi o zamankı baş nazir Çernomırdinin və Silahlı Qüvvələrin Baş Qərargah rəisi Kolesnikovun imzaladığı sənədlər əsasında həyata keçirilib. Silah maxinasiyasından əldə olunmuş qeyri-rəsmi vəsait isə Boris Yeltsinin prezident seçkiləri üzrə kampaniyasını maliyyələşdirmək üçün seçki qərargahının rəhbəri Anatoli Çubaysın sərəncamına verilmişdi. Görünür, həmin silah-sursat üçün büdcə vəsaitləri qanunsuz yolla nağdlaşdırılmışdı. O zaman Azərbaycan buna etiraz etmişdi və Rusiyanın təşəbbüsü ilə guya məsələni araşdırmaq üçün Azərbaycan, Ermənistan və Rusiya səlahiyyətli nümayəndələrindən ibarət birgə komissiya yaradıldı. Azərbaycandan bu Komissiyanın həmsədri o zaman baş nazirin birinci müavini Abbas Abbasov oldu. Rusiyanın adamı kimi tanınan Abbas Abbasovun həmsədr olması məsələnin dəfn edilməsi demək idi; o, Azərbaycan hakimiyyətində otursa da, Rusiyanın maraqlarına işləyirdi. Bu günə qədər həmin komissiya ortaya bir iş qoymayıb. Yalnız sonralar Rusiyanın baş hərbi prokuroru Dyemin "Komsomolskaya pravda" qəzetinə müsahibəsində Rusiyanın Ermənistana əvəzsiz olaraq verdiyi silah-sursatın dəyərinin 1 milyard dollar deyil, 1 milyard 500 milyon dollar olduğunu dedi. Ancaq bu fakta da hüquqi və ya siyasi qiymət verilmədi. Bunlar hələ o zaman göstərirdi ki, Ermənistanı silahlandırmaq Rusiyanın dövlət siyasəti olmaqla yanaşı hakimiyyətdə olanların korrupsiya maraqlarına da işləyir. Putin dövründə də heç nə dəyişmədi. Əksinə Ermənistanla hərbi və hərbi-texniki işbirliyi, müttəfiqlik adı altında təcavüzkarı silahlandırmaq xətti davam etdi. Rusiya Ermənistanla hava hücumundan vahid müdafiə sistemi, ümumi qoşun və sair adlar altında bölgədə hərbi varlığını daha da artırıb.\n- Rusiya ATƏT-in Minsk Qrupunun həmsədri, yəni vasitəçidirsə, tərəflərdən biri və həm də işğalçı olan Ermənistana niyə bu qədər hərbi dəstək verir?\n- Strateji məqsədlər məlumdur: həm Azərbaycanı, həm Ermənistanın özünü, bütün Cənubi Qafqazı öz təsirində və nüfuz dairəsində saxlamaq, Türkiyənin, eləcə də, İranın, xüsusilə, ABŞ-ın Avropa İttifaqının, nəticəsində Şimali Atlantika blokunun bu bölgəyə daxil olmasının qarşısını almaq, Türkiyədən başlayaraq Azərbaycan üzərindən Mərkəzi Asiyaya uzana biləcək türk zolağınna imkan verməmək, Azərbaycanı Rusiyanın patronajlığı altında olan Avrasiya İqtisadi İttifaqına və Kollektiv Təhlükəsizlik Müqaviləsi Təşkilatına (KTMT) cəlb etmək (iqtisadiyyatını, ordusunu nəzarət altına almaq). Bu məqsədləri həyata keçirmək üçün də Ermənistan Moskvaya dəyənək kimi lazımdır. Ona görə də işğalçını silahlandırır. O ki qaldı vasitəçilik məsələsinə, əslində bu məsələyə sırf haqq, hüquq baxımından yanaşsaq, vasitəçilik özü mübahisə doğurur; ortada qatil və zərərçəkən var. Məhkəmə qurulur və hakim də, prokuror da cinayətkarı cəzalandırmaq yerinə cani ilə zərərçəkən arasında vasitəçilik edir. Əlbəttə, bu, məntiqsiz, anlamsız və hətta hüquqazidd əməldir. Düşünürəm ki, ATƏT-in Minsk Qrupu indiki tərkibdə öz tərəfsizliyini itirib. Bu səbəbdən, ya format tamamilə buraxılmalıdır, ya da tərkib dəyişməlidir. Bir halda ki, beynəlxalq hüququ saymayan Ermənistanın tərəfini tutan Rusiya həmsədr ola bilirsə, haqlı tərəf olan Azərbaycan qardaş dövlət -Türkiyə niyə də həmsədr olmasın?! Buna görə də, əlbəttə, Rusiya ilə münasibətləri pozmadan, təbii ki, Ermənistanla bağlı Moskvada hazıtlanan gedişləri də qəbul etməməklə, Türkiyə ilə daha da yaxınlaşmaq doğru xəttdir.\nБрат гитариста, погибшего от руки сына: «Он заперся у себя дома»- СУДЬБА\nÜnvanlı dövlət sosial yardımlarını alanlara\nLiftdə qadına təcavüz etdi -\n"Legiya"nın "Qarabağ"la oyun üçün heyəti -\nНазваны причины запрета проведения свадеб на открытом воздухе в Азербайджане\n“Yüksəliş” müsabiqəsi Azərkosmos ASC-nin sədrinin təqdimatında “Liderlik və özünüidarəetmə” mövzusunda vebinar təşkil edib\n“Oğlum dilə gəlib deyir ki, ailəmizdən danışma” -\nАзербайджанские саперы выполняют задачи по инженерному обеспечению боевых действий\nHəqiqi hərbi xidmətə yola düşəcək çağırışçılars SMS göndərilib\n“Həmzə” briqadasını Azərbaycana “göndərən” Lindsi Snell kimdir…\nЦель Армении - добиться полного провала переговорного процесса\nСаперы ВС Азербайджана выполняют задачи по инженерному обеспечению боевых действий\nBakıda bəzi hotellər fəaliyyət göstərmir\nMilliÖn terminallarında ödəmə problemi -\nYeni dövrü başlayan Bakı kəndləri:\nRauf Əliyev: “Milliyə çağırılmaq fikrini beynimə salmıram”\nMühəndis-istehkam bölmələri ilə döyüş hazırlığı üzrə məşğələlər keçirilir – Video\nНа пересечении двух проспектов в Баку обновлен тротуар\nYoluxma statistikasında kəskin artım baş verərsə, obyektlərin fəaliyyəti... -\nMüdafiə Naziriliyi döyüş hazırlığı məşğələləri keçirilir\n"Məndən nə istəyirsiniz, gedim özümü öldürüm?"\nАПБА о контроле дворцов торжеств после разрешения на проведение свадеб\nAçıq havada toy və yas mərasimlərinin təşkilinə niyə icazə verilmir?\nBu da Azərbaycanın 10 milyonuncu vətəndaşı -\nQadına qarşı soyğunçuluq edən saxlanılıb\nАрмения своими провокациями ставит под угрозу безопасность всего региона\nPakistan səfiri: “Ermənistanın atəşkəsi pozması qəbuledilməzdir”\nToyların keçirilməsinə icazə verilərsə, tənzimləyici normalar müəyyənləşdiriləcək\nNazirliyin 26 əməkdaşı koronavirusa yoluxub, 1-i ölüb\nII qrupda ən yüksək keçid balı bu universitetdədir\nSəfir: “Ötən il 40 min pakistanlı Azərbaycana səyahət edib”


Müttəfiq düzgün seçiləndə - Medianews\n21 Sentyabr • 5:55\nAvropa Parlamentinin rəhbəri xəstəxanada müalicə alır\n21 Sentyabr • 5:37\nBelarusda koronavirusun dördüncü dalğası başlayıb\n20 Sentyabr • 20:26\nNazirlikdən Vətən müharibəsi iştirakçısının şikayətinə REAKSİYA – FOTO\n20 Sentyabr • 19:27\n20 Sentyabr • 19:25\n20 Sentyabr • 18:08\nYarıçılpaq modelin dini məbəd fonunda FOTO çəkməsi narazılıq yaratdı\n20 Sentyabr • 17:31\nMəşhur idman şərhçisi reanimasiyadadır, süni tənəffüs aparatına qoşulub\n20 Sentyabr • 15:59\nQazi: “Nə medal, nə veteranlıq istəyirəm, məni sağaldın, gedim oğlumu saxlayım” –VİDEO\n20 Sentyabr • 14:56\nİntihara cəhd edənin hərəkəti polisi təəccübləndirdi – “Ayıb olsun mənə” – VİDEO\n20 Sentyabr • 14:45\nƏrə getmək istəyən qız – Geyimi və rəqsi ilə hər kəsi heyrətə gətirdi – VİDEO – FOTO\n20 Sentyabr • 14:32\nBakı meri polis generalına vəzifə verib\n20 Sentyabr • 14:28\nOfisiant aşpazı 5 saat girov saxladı – ANBAAN VİDEO\n20 Sentyabr • 14:09\nAygün Kazımova konsertdə ağlamasının səbəbini açıqladı – VİDEO\n20 Sentyabr • 14:07\n20 Sentyabr • 14:05\n20 Sentyabr • 14:02\nRusiyada universitetə silahlı hücum: 8 ölü, 14 yaralı var – VİDEO\n20 Sentyabr • 14:00\nMasajçı Nazirliyi məhkəməyə verdi\n20 Sentyabr • 13:59\nBülent Ersoy canlı yayıma içkili çıxdı – FOTO/VİDEO\n20 Sentyabr • 12:02\n20 Sentyabr • 7:29\n20 Sentyabr • 7:17\n20 Sentyabr • 7:00\n20 Sentyabr • 6:26\n20 Sentyabr • 5:45\nİstanbul derbisində “Fənərbağça” məğlub oldu\n20 Sentyabr • 5:23\n19 Sentyabr • 18:09\n62 ermənini əsir götürüb “Cücələrim” mahnısı oxutduran XTQ igidimiz – VİDEO\n19 Sentyabr • 15:50\n19 Sentyabr • 13:30\n19 Sentyabr • 13:28\n“Yeni Klinika”dan koronavirusa yoluxmuş cərrahla bağlı AÇIQLAMA\n19 Sentyabr • 13:26\nQaranlıq keçmişin silinməz izləri olan nasistlərin evində dəhşətli qalıqlar tapıldı – FOTOLAR\n19 Sentyabr • 12:56\n19 Sentyabr • 12:52\n19 Sentyabr • 12:51\nAzərbaycan Yazıçılar Birliyinin üzvü vəfat edib – FOTO\n19 Sentyabr • 12:49\nƏrə getmək istəyən qız – Geyimi və rəqsi ilə hər kəsi heyrətə gətirdi – VİDEO – FOTO -(2100)\nQazi: “Nə medal, nə veteranlıq istəyirəm, məni sağaldın, gedim oğlumu saxlayım” –VİDEO -(1303)\nBakı meri polis generalına vəzifə verib -(846)\nYarıçılpaq modelin dini məbəd fonunda FOTO çəkməsi narazılıq yaratdı -(779)\nKalaşnikov silahları “ağıllı” saatlarla idarə olunacaq -(547)\nƏkiz bacılar lüt FOTOlarını paylaşdılar – Pərəstişkarlarını heyran qoydular -(4324)\nBakıda ər qrup şəklində cinsi əlaqə təklif edən müğənni arvadını bıçaqladı – İSTİNTAQ MATERİALLARI -(4031)\n41 yaşlı Nigar Camal görünüşü ilə heyran etdi – VİDEO -(3837)\nAzərbaycanda 3 uşaq atası qonşunun qızını qaçırdı -(2820)\nƏrindən boşanan azərbaycanlı müğənni maşınında silah gəzdirir? – FOTO -(4358)\nƏrəblərə narkotik əvəzi şalfey satan, model qızları narkoman edən şəxsin etirafları – VİDEO -(4194)\n“İçimdəki seksi qadını sevirəm” – Günel Hümbətova – VİDEO -(4095)\nNəşr edilib: 2020/10/23 9:35 Rubrika: Köşə Baxış sayı: 981 Müəllif: Zamin Hacı\nBəzən dindarlar “ilahi ədalət qalib gələcək” deyə insanlara ümid verərlər, ancaq nə qədər acı da olsa, bu dünyada heç bir ilahi ədalət, filan yoxdur. Dünyada, qədim ata sözümüzdə deyilən kimi, dovşana qaç, tazıya tut deyən Allah var. Yəni insanların, millətlərin taleyi öz əllərindədir, kim güclüdürsə, o da qalib gəlir. Biz 27 il “dözün, hər şey yaxşı olacaq” söhbətləriylə başımızı aldadan beynəlxalq dairələrin mahiyyətini artıq yaxşı anlayırıq. Yer kürəsində, kainatda, təbiətdə hər kəs güclə hesablaşır. Gücün var, hörmətin də olacaq. Gücün yoxdursa, başından qapaz əksik olmayacaqdır.\nƏlbəttə, münaqişələri sülh yoluyla həll etməyə, hər cür zülmə dözməyə çağıran ideologiyalar da var, bunlardan biri buddizmdir. Ancaq Çin kommunistləri 1949-cu ildə Tibeti tam işğal edib, 14-cü Dalay Lamanı – Tibet buddizminin liderini Hindistana mühacirətə məcbur edəndən bəri o bölgədə yaşayanların həyatı cəhənnəmə döndərilib. 1959-60-cı illərdə 100 minə yaxın tibetli öldürülüb, sürgün edilib, zindanlara atılıb. Tibet hökuməti mühacirətdə guya fəaliyyətini aparır, ancaq dünya dövlətlərindən heç biri Çinlə kəllələşmək arzusunda deyil. Əlbəttə, Çin oranı işğal edəndə Tibetin 5 min nəfərlik ordusu milyonluq Çin ordusu qarşısında onsuz da heç nə edə bilməzdi, sadəcə, yada salmaq istəyirəm ki, hansısa beynəlxalq hüquqdan, ilahi ədalətdən danışmağın heç bir önəmi qalmayıbdır.\nÖtən əsrin əvvəlində beynəlxalq güclər türk xalqını da diz çökdürmək istəyirdilər. Təhqiramiz bir Sevr anlaşması qayırmışdılar, ona əsasən Türkiyə Aralıq dənizinə və Orta Doğuya çıxışı olmayan, Ankara ətrafında, karikatur bir dövlətdən ibarət olmalıydı. Elə qəşəng də xəritə çəkmişdilər ki… Sanki öküz kəsib bölürdülər: “Burası ingilisin, bu budu italyanlara, o şaqqa fransızlara… Ağ ət yerindən də ermənilərə verək. Hə, yunanlar qaldı, boğaz da onların olsun”. Türk xalqı buna dözə bilərdimi? Atatürkün başçılığı ilə Qurtuluş savaşı başlatdılar, Sevr anlaşmasını cırıb atdılar və 1923-də indiki Türkiyənin sınırlarını tanımağa məcbur edən Lozann anlaşması tanındı.\nTürkiyə dünyada gücün əsas olduğunu indi də unutmayıb. NATO-nun ikinci ən böyük ordusuna sahib dövlətə qarşı bəzən ikinci-üçüncü dərəcəli Yunanıstan kimi üzvləri qısqırdırlar. Lakin sonuna qədər getməyə heç kim cürət eləmir. Çünki Türkiyənin dili (oxu: diplomatiyası) varsa, dilçəyi (oxu: ordusu) də var.\nYayda Litva KİV-lərindən birində maraqlı yazı dərc olunmuşdu. Orada hansısa ermənipərəstlər yerli mediada at oynadır, Türkiyə əleyhinə cızmaqaralar verirmiş. Buna dözməyən bir litvalı isə yazmışdı ki, axı bu ermənilərdən siz hansı xeyir görmüsünüz, Litvanı, ümumiyyətlə, Baltikyanı ölkələri Rusiyanın hərbi təcavüzündən Türkiyə uçaqları qoruyur! Tək Rusiya məsələsi deyil, NATO-nun 1990-cı illərdəki İraq, ondan da qabaq Güney Koreya əməliyyatlarında, Afrikada terrorçu diktaturalara, Orta Doğuda hər cür axmaq rejimlərə qarşı hərəkətlərində Türkiyə əsgəri ön xətdə durub. Soyuq savaş dönəmində Türkiyə NATO və SSRİ arasında “yumşaldıcı baryer” rolunu əla oynayırdı, indiki dövrdə isə Qərbi müsəlman dünyasının başkəsənlərindən qoruyur.\nƏgər Türkiyə bir an sayıqlığı əldən versə, gücünü azaltsa indi ətrafında dolaşan terrorçular yenidən iç dağlara doluşarlar. Birini hələ SSRİ vaxtında ruslar yaradıb, başqasını Qərb əmizdirib, üçüncüsünə Şərqdən dəstək var…\nAzərbaycanın öz ərazisində təmizləmə əməliyyatını Türkiyə üslubunda aparması, Türkiyəni müttəfiq seçməsi bu baxımdan da bizi sevindirir. Təkcə qan qardaşlığı məsələsi deyil. Ona qalsa İsrail ayrı xalqdır, lakin biz onların da gücə dayanan barış taktikini bəyənir, uğurla tətbiq edirik. Əgər İsrail vaxtilə yüksək texnologiya, ağıl, diplomatiya tətbiq edib ərəb dövlətlərinin dizini qatlamasa, indi nə kökdə olardı? Ancaq baxırıq, ərəblər indi bircə-bircə əlaqə qurur, səfirlik açır… Başqa nə edəcəklər? Güclünün yanında olmaq, güclüdən dərs almaq zəmanəsidir. Ermənilərin bir faciəsi də bundadır ki, müttəfiqlərini heç zaman düzgün seçməyiblər. Ya onları beş qəpiyə satan ruslarla, ya da bir az baha – on qəpiyə satan fransızlarla dost olublar. Axıra da həmişə ağlaşma, vay-şivən qalıb.\nQərb köhnə maşasını yenidən oda atır


DÜNYA - Page 2547 of 2667 - Günün Səsi\nadmin 01 Sentyabr 2016 19:42\nadmin 01 Sentyabr 2016 19:01\nadmin 01 Sentyabr 2016 18:06\nadmin 01 Sentyabr 2016 17:48\nÖzbəkistan prezidentinin Moskvada müalicə olunması təkzib edildi\nadmin 01 Sentyabr 2016 17:28\nPutin Kuril adaları məsələsini müzakirə edəcək\nadmin 01 Sentyabr 2016 17:15\nSabiq prezident Kremli hədələdi\nadmin 01 Sentyabr 2016 16:53\nQeyri-adi etiraz aksiyası - FOTOLAR\nadmin 01 Sentyabr 2016 16:47\nSerj Sərkisyan Azərbaycana gəldi\nadmin 01 Sentyabr 2016 16:14\nDaxili işlər nazirinin istefasının səbəbləri bəlli oldu\nadmin 01 Sentyabr 2016 14:34\n01 Sentyabr 2016 19:42\nRusiya neft hasilatının cari qiymətlər səviyyəsində azaldılmasını məqsədəuyğun saymadığını, lakin diskussiyalara açıq olduğunu bəyan edib. Gununsesi.info-nun RİA “Novosti”yə istinadən verdiyi xəbərə görə, bu açıqlamanı Rusiyanın energetika naziri Aleksandr Novak verib. Nazir “Rusiya...\n01 Sentyabr 2016 19:01\nTürkiyədə PKK terror təşkilatı növbəti dəfə təxribat törədib. Gununsesi.info-nun “Hurriyet”ə istinadən verdiyi məlumata görə, Siirt rayonunun Bestler-Dereler bölgəsində PKK-çılarla baş verən atışmada 1 əsgər şəhid olub,...\n01 Sentyabr 2016 18:06\nFətullahçı Terror Təşkilatı (FETÖ) ilə bağlı aparılan istintaq çərçivəsində sabiq futbolçu Uğur Tütünəkər saxlanılaraq onun mal və mülkü müsadirə olunub. Gununsesi.info Türkiyə KİV-lərinə istinadən xəbər verir ki,...\n01 Sentyabr 2016 17:48\nKreml Özbəkistan prezidentinin Moskvada müalicə olunmasını təkzib etdi. Gununsesi.info xəbər verir ki, bu barədə jurnalistlərə açıqlama verən Putinin mətbuat katibi Dmitriy Peskov deyib ki, Özbəkistan prezidenti İslam...\n01 Sentyabr 2016 17:28\nPutinlə Abe Kuril adaları məsələsini müzakirə edəcək. Gununsesi.info “RİA-Novosti”-yə istinadən xəbər verir ki, Rusiya prezidenti Vladimir Putin Yaponiyanın baş naziri Sindzo Abe Vladivostokda görüşəcək. “Görüşdə iki ölkə...\n01 Sentyabr 2016 17:15\nSabiq prezidentdən şok açıqlama. O Kremli hədələdi. Gununsesi.info “Reuters”-ə xəbər verir ki, Ukraynanın birinci prezidenti Leonid Kravçuk Rusiyanın məhv olacağı və sonun günün nə zaman baş verəcəyini...\n01 Sentyabr 2016 16:53\nAksiya iştirakçıları qeyri-adi formada heyvanların hüquqlarını müdafiə ediblər İspaniyanın paytaxtı Madriddə heyvanların hüquqlarını müdafiə edən insanlar qeyri-adi etiraz taktikasına əl atıblar. Gununsesi.info “sobesednik”-ə istinadən xəbər verir ki,...\n01 Sentyabr 2016 16:47\nErmənistan prezidenti Azərbaycanda səfərdədir. Gununsesi.info erməni mediasına istinadən xəbər verir ki, Ermənistan prezidenti Serj Sərkisyan bu gün işğal olunmuş Azərbaycan torpaqlarına gəlib. S. Sərkisyan işğal olunmuş ərazilərdə...\n01 Sentyabr 2016 16:14\nTürkiyə daxili işlər naziri Efkan Ala istefa verməsi ilə bağlı şok olaylar ortaya çıxıb. Gununsesi.info xəbər verir ki, CHP İzmir millət vəkili Aytun Çıray nazir Efkan alanın...\n01 Sentyabr 2016 14:34\nTürkiyədə 820 hərbi qulluqçu ordudan xaric edilib. Gununsesi.info Türkiyə KİV-lərinə istinadən xəbər verir ki, Türkiyə Müdafiə Nazirliyi Fətullahçı Terror Təşkilatı (FETÖ) ilə bağlı aparılan istintaq çərçivəsində Quru...\nPrevious 1 … 2. 546 2. 547 2. 548 … 2. 667 Next


Azərbaycan Respublikasının Prezidenti yanında Bilik Fondunun təşkilatçılığı ilə “Mədəni maarifləndirmə” proqramı çərçivəsində bu gün Beynəlxalq Mətbuat Mərkəzində “Sarmaşıqlı məzarlar” filminin təqdimatı baş tutub.\nKult.az xəbər verir ki, təqdimat mərasimində Bilik Fondunun icraçı direktoru Oqtay Səmədov, “Aranfilm”in bədii rəhbəri Tahir Tahiroviç, Bakı Yunus Əmrə İnstitutunun müdiri Cihan Özdəmir, Türkiyənin Azərbaycandakı hərbi attaşesi, general-mayor Zəfər Ocaq, Türkiyənin Azərbaycandakı səfirliyinin, Müdafiə Nazirliyinin əməkdaşları, Fondun gənclər klublarının üzvləri, media və ictimaiyyət nümayəndələri iştirak ediblər.\nOqtay Səmədov maarifçilik işinin həyata keçirilməsində sənədli filmlərin rolundan danışıb. İcraçı direktorun sözlərinə görə, “Aranfilm”in istehsalı olan “Sarmaşıqlı məzarlar” filmi 1918-ci ilin martında Azərbaycana köməyə gəlmiş və döyüşlərdə şəhid olmuş türk əsgərlərinin xatirəsinə həsr olunub. O.Səmədov filmi Azərbaycan Xalq Cümhuriyyətinin 100 illiyinə töhfə kimi dəyərləndirib.\n“Aranfilm”in bədii rəhbəri Tahir Tahiroviç iştirakçılara yaradıcılıq prosesində baş verən maraqlı məqamlardan söhbət açıb. Bədii rəhbər sənədli filmlərin gənclərin dünyagörüşünün və elmi biliklərinin artırılmasında mühüm əhəmiyyət daşıdığını vurğulayıb.\nBakı Yunus Əmrə İnstitutunun müdiri Cihan Özdəmir Türkiyə-Azərbaycan qardaşlığından bəhs edən filmin çəkilməsinə, xüsusən, gənclərə nümayiş olunmasına dəstək göstərənlərə minnətdarlığını bildirib. C.Özdəmir iki xalqın qardaşlıq nümunələri olan hadisələrdən danışaraq, Türkiyə ilə Azərbaycan Xalq Cümhuriyyəti arasında 4 iyun 1918-ci il tarixdə bağlanmış Batumi müqaviləsinə əsasən, Qafqaz İslam Ordusunun Nuru Paşanın başçılığı ilə Azərbaycana köməyə gəldiyini, könüllülərin öz azərbaycanlı qardaşları ilə birgə qədim türk torpağı uğrunda qəhrəmanlıqla döyüşdüklərini xatırladıb.\nTürkiyənin Azərbaycandakı hərbi attaşesi, general-mayor Zəfər Ocaq Türkiyə-Azərbaycan arasındakı hərbi münasibətlərin tarixindən bəhs edib, ikitərəfli əlaqələrin bölgədə sabitlik və sülhün qurulmasına xidmət etdiyini vurğulayıb.\nFilmin qəhrəmanı – Bakı Yunus ƏmrƏ İnstitutunun əməkdaşı Əli İhsan Çevik tədbirdə çıxış edərək, belə layihədə iştirak etməkdən qürur duyduğunu dilə gətirib.\nFilmdə babasının məzarını axtarıb tapmağa gəlmiş türkiyəli gəncin ona bələdçilik edən tarix elmləri doktoru, istefada olan polkovnik Mehman Süleymanovun köməyi ilə Azərbaycanın bütün bölgələrində olan naməlum türk əsgərlərinin məzarlarını ziyarət etməsi göstərilir. Bələdçi məzarların hər biri barədə geniş məlumat verir.\nFilmin nümayişindən sonra tədbir müzakirələrlə davam edib.\n2018.04.05 / 23:06


"Azərbaycan Hava Yolları" QSC (AZAL) Azərbaycan Turizm Assosiasiyasının İdarə Heyətinin üzvü oldu.\nÜzvlük haqqında sazişi "Azərbaycan Hava Yolları" QSC-nin vitse-prezidenti, AZAL sərnişindaşıma şirkətinin icraçı direktoru Eldar Hacıyev və AZTA-nın sədri Nahid Bağırov imzalayıblar. Bununla da Azərbaycanda ilk dəfə olaraq özəl və dövlət sektoru arasında turizm sektorunun inkişafı üçün tərəfdaşlıq qurulub.\nİmzalanma mərasimində çıxış edən mədəniyyət və turizm naziri Əbülfəs Qarayev bildirib ki, AZAL Azərbaycan Turizm Assosiasiyanın tərkibinə daxil olan ilk aviaşirkətdir. Azərbaycan Turizm Assosiasiyası turizm şirkətləri və otellərdən ibarətdir. Nazir AZTA-nın sıralarında bank və digər malıyyə qurumlarını da görmək istədiyini deyib. Azərbaycanda turizmin inkişafından danışan nazir bildirib ki, bu inkişaf hava nəqliyyatının inkişafı ilə birbaşa bağlıdır. “AZAL-ın Azərbaycan Turizm Assosiasiyasının İdarə Heyətinin üzvlüyü Azərbaycanda turizm sənayesinin inkişafına çox böyük dəstək olacaq, beynəlxalq turizmə öz töhfəsini verəcək”, - deyə nazir vurğulayıb.


02:32, 20 Fevral 2020\n12 İyul, 14:16 Sosial mediada paylaşın:\nAzərbaycanın həm Sovet İttifaqı, həm də müstəqillik dövründə inkişafının əsası 1969-cu ilin 14 iyulunda qoyulub. Həmin vaxt siyasi hakimiyyətə gələn müdrik şəxsiyyət Heydər Əliyev respublikamızın həyatında möhtəşəm dəyişikliyə nail olub, milli, müstəqil dövlətin qurulması üçün zəruri olan bütün işləri görüb, Azərbaycanı həm SSRİ, həm də dünya miqyasında tanıdıb. 1969-cu ilə qədər iqtisadi tənəzzüldə boğulan, SSRİ-nin geridə qalmış aqrar respublikası kimi tanınan Azərbaycan həmin tarixdən sonra inkişaf etmiş sənaye ölkəsinə, eyni zamanda, elmi-texniki tərəqqinin geniş şəkildə tətbiq olunduğu, yüksək mədəniyyəti, incəsənəti, alimi, əmək adamı ilə bütün dünyada tanınan bir diyara çevrilmişdi. Ona görə də 1969-cu ilin 14 iyulunda ulu öndərimiz Heydər Əliyevin Azərbaycana rəhbər seçilməsi ölkəmizin müstəqillik tarixinin, parlaq və işıqlı yolunun başlanğıcı hesab olunur.\nUlu Öndərimizin ölkəmizə rəhbərliyinin birinci dövrü milli özünüdərkin oyanmasının, soykökə qayıdışın başlanğıc dövrüdür. Onun bütün fəaliyyəti xalqın milli dirçəlişi, milli qürur hisslərinin oyanması ideyasına əsaslanırdı. Ulu Öndər sərt sovet rejimində bütün ideoloji-siyasi maneələrə sinə gərərək Azərbaycan xalqının milli inkişaf konsepsiyasını irəli sürüb və cəmiyyəti bütün sahələr üzrə gələcək mənəvi və iqtisadi yüksəlişlərə ruhlandırıb. Heydər Əliyevin milli-mənəvi dəyərlərimizin qorunması, azərbaycançılıq ideyasının təbliği istiqamətində atdığı cəsarətli addımlar, həyata keçirdiyi tədbirlər hər bir Azərbaycan vətəndaşında belə bir inam yaradırdı ki, bu xalq nə vaxtsa öz azadlığına qovuşacaq, müstəqil olacaq. Müstəqilliyi əldə etmək üçün isə möhkəm təməl, iqtisadi inkişaf, milli kadrlar, ziyalı nəsli, hüquqi baza yetişdirilməlidir. Ulu Öndər hələ sovet hakimiyyəti illərində Azərbaycan xalqının şüurunda məhz bu inqilabi dəyişikliyi yaratmağa nail olmuşdu. 1969-1982-ci illərdə Azərbaycanın sürətli inkişafı, adət-ənənəsinin, milli-mənəvi dəyərlərinin qorunub saxlanılması bugünkü müstəqilliyimizin təməlinin qoyulmasında böyük rol oynayıb. Azərbaycanın sənaye-aqrar respublikasına çevrilməsi də bu istiqamətdə mühüm əhəmiyyət kəsb edib. Ümummilli Lider respublikaya rəhbərlik etdiyi dövrdə bütün fəaliyyəti ilə hər bir azərbaycanlıya Vətən, xalq üçün qurub-yaratmaq, xidmət etmək fəlsəfəsini aşılayıb. 1969-1982-ci illər həm də Azərbaycanda elm və təhsilin inkişaf dövrü kimi yaddaşlara həkk olunub. Əgər 1969-cu ildə Azərbaycanda 765 orta məktəbdə ildə 73 min şagird təhsil alırdısa, 1981-ci ildə 335 min şagirdi əhatə edən 2625 məktəb və günüuzadılmış qrup fəaliyyət göstərirdi. Ümummilli Liderimizin hakimiyyətinin birinci dövründə ali məktəblərdə 100-dən artıq ixtisas açılıb, 6 yeni ali məktəb, 12 orta ixtisas məktəbi yaradılıb. XX əsrin 70-80-ci illərində Ulu Öndərimizin rəhbərliyi altında təhsil müəssisələrinin zəngin şəbəkəsinin yaradılması və onların maddi-texniki bazasının formalaşdırılması, respublika hüdudlarından kənarda yüksəkixtisaslı mütəxəssislərin yetişdirilməsi gələcək dövlət müstəqilliyimiz üçün zəruri intellektual potensial yaradıb. Həmin dövrdə keçmiş SSRİ-nin 50-dən artıq böyük şəhərinin 170-dən çox ən nüfuzlu ali məktəblərində respublikamızın xalq təsərrüfatı, elm, təhsil və mədəniyyətinin 80-dən artıq sahəsini əhatə edən və ən zəruri ehtiyac duyulan 250 ixtisas üzrə 15 mindən çox azərbaycanlı gənc ali təhsil alıb. Onların əksəriyyəti bu gün müstəqil Azərbaycanın iqtisadiyyatının, elminin, təhsilinin inkişafında, dövlətçiliyinin möhkəmləndirilməsində, müstəqilliyimizin əbədiliyinin qorunmasında fəal iştirak edir. Həmin dövrdə Moskvaya, eləcə də keçmiş SSRİ-nin digər şəhərlərinin 170 aparıcı elm və təhsil ocağına 10 mindən çox azərbaycanlı oğlan və qız təhsil almağa göndərilib. Bütün bunlar Heydər Əliyevin siyasi müdrikliyinin və uzaqgörənliyinin bəhrələri idi. Ümummilli Lider ötən əsrin 70-80-ci illərində də təhsilin inkişafını, gənclərin, xüsusilə kənd yerlərində yaşayanların təhsil almalarını daim diqqət mərkəzində saxlayıb. Onun rəhbərliyi ilə təhsil sistemində ciddi islahatlar həyata keçirilib. 1972-ci ildə “Gənclərin ümumi orta təhsilə keçidini başa çatdırmaq və ümumtəhsil məktəbini daha da inkişaf etdirmək haqqında” və 1973-cü ildə “Kənd ümumtəhsil məktəblərinin iş şəraitini daha da yaxşılaşdırmaq haqqında” qəbul edilmiş qərarlar nəticəsində Azərbaycanda orta ümumtəhsil məktəbləri şəbəkəsi 3 dəfə genişləndirilərək 765-dən 2117-yə çatdırılıb. Bu da yüzlərlə ucqar yaşayış məskənlərində orta ümumtəhsil məktəblərinin açılışı, minlərlə azyaşlının təhsilə cəlb edilməsi demək idi. Ulu Öndər sonralar həmin dövrü xarakterizə edərkən deyib: “Tam əminliklə söyləmək olar ki, Azərbaycanın dövlət suverenliyi və iqtisadi müstəqilliyi, sistemli şəkildə artan xarici iqtisadi əlaqələri, dünya iqtisadiyyatına get-gedə daha dərindən inteqrasiya olunması hələ 1970-1985-ci illərdə təməli qoyulmuş xalq təsərrüfatı potensialına əsaslanır”. 1969–1982-ci illərdə ulu öndərin dövlət idarəçiliyindəki xüsusi qabiliyyəti, uzaqgörən siyasəti və strateji təfəkkürü sayəsində Azərbaycan əsrə bərabər inkişaf yolu qət edərək keçmiş İttifaqın qabaqcıl respublikaları sırasına çıxdı. Bu illər tariximizə yüksəliş dövrü kimi həkk olunub. Siyasi, iqtisadi, sosial, mədəni sahələrdə qazanılan uğurlar xalqımızın milli mənlik şüurunun oyanışına, dövlətçilik təfəkkürünün formalaşmasına güclü təkan verdi. Məhz həmin dövrdə sərt kommunist rejiminin ciddi nəzarətində olmağımıza baxmayaraq, Azərbaycanın gələcək siyasi və dövlət müstəqilliyi üçün əsaslı zəmin, möhkəm bünövrə və hüquqi baza yaradıldı. Ulu Öndərin xidmətləri sayəsində imperiya rejimi altında xalqımız əvvəlcə siyasi və iqtisadi müstəqilliyinin möhkəm təməlini yaradıb, daha sonra isə müstəqil dövlətini qurmaq, qorumaq və yaşatmaq üçün tarixin verdiyi imkanı reallaşdıra bilib. Bu gün sürətli inkişafı, müstəqil xarici siyasəti ilə dünya birliyinin layiqli üzvünə çevrilmiş demokratik Azərbaycan Heydər Əliyevin xalq və Vətən naminə fədakarlığının parlaq nişanəsidir. Azərbaycanın müstəqil dövlət quruculuğuna aparan yolu, əslində, 1969-cu ildən - məhz Ulu öndərin respublikaya rəhbərliyindən sonra başlayıb. Ulu Öndər sərt sovet rejimində Vətən, millət naminə həyatını riskə qoyaraq, hər an “millətçi” damğası almaq təhlükəsindən qorxmadan, çəkinmədən azərbaycançılığın ən parlaq səhifələrini yaradıb. O, Azərbaycanda milli ruhun tamamilə sıxışdırılmasına nəinki yol verməyib, əksinə, onu yüksəltmək yolunda bütün imkanlardan maksimum dərəcədə istifadə etməyi bacarıb və buna nail olub. Heydər Əliyev idarəetmə fəlsəfəsinin başlıca ideya-siyasi istiqamətini də məhz xalqın milli özünüifadəsinin bütün forma və vasitələrinin geniş vüsət alması, milli qürur hissinin güclənməsi və milli şüurun yüksəlişinə təkan verən sürətli inkişaf strategiyasının gerçəkləşdirilməsi təşkil edib. Onun respublikaya rəhbərlik etməyə başladığı ilk günlərdən Azərbaycanın görkəmli şəxsiyyətlərinin yubileylərinin müntəzəm surətdə qeyd olunması bir ənənə halını alıb. Bu isə milli ruhun, milli özünüdərkin yüksəlişi, xalqın tarixi yaddaşının özünə qaytarılması, müstəqil dövlətçilik ideyalarının gerçəkləşməsi üçün zəmin yaratmışdı. Olduqca mürəkkəb bir dövrdə xalqın xidmətində dayandığını nümayiş etdirən Heydər Əliyevin bu fəaliyyəti Vətənə, millətə xalqa dərin məhəbbətlə bağlılığını əks etdirirdi. O, bir çox siyasi xadimin edə bilmədiyini və edə bilməyəcəyini gerçəkləşdirib, müasir dünyanın ən aktual çağırışlarına cavab vermək bacarığı ilə XX və XXI əsrlərin tanınmış siyasi xadimləri sırasında həmişəlik öz layiqli yerini tutub, hələ o zaman hər bir soydaşımızın qəlbində əbədi heykəlini qoyub. Azərbaycanın yetişdirdiyi nadir dövlət xadimlərindən olan Heydər Əliyev yaşadığı keşməkeşli həyatı boyu hər zaman xalqını, Vətənini düşünüb. Onun ürəyi Azərbaycanın müstəqilliyi, doğma xalqının xoşbəxtliyi üçün çırpınıb. Heydər Əliyev bir dövlət başçısı kimi Azərbaycanın ən çətin anlarında onu xilas etmək üçün misilsiz fədakarlıqlar göstərib, ölkəsini bəlalardan qurtarmağı bacarıb. Heydər Əliyevin xalq, Vətən qarşısında ən böyük xidmətlərindən biri də Azərbaycan dilinin ölkənin dövlət dili elan edilməsi olub. Azərbaycan ədəbi və xalq danışıq dilini dərindən bilən, bu dilin zəngin lüğət tərkibinə yaxşı bələd olan Ulu Öndər yüksəksəviyyəli yığıncaqlarda, müşavirələrdə ana dilində parlaq çıxışlar edərək özünə böyük hörmət və məhəbbət qazanıb. O, çox yaxşı bilirdi ki, qazandığı bu böyük hörmət və məhəbbət, eyni zamanda, onun istifadə etdiyi, danışdığı dilə - Azərbaycan dilinə çox böyük hörmət və məhəbbət yaradır. 1970-ci illərin ortalarından başlayaraq SSRİ-yə daxil olan respublikaların ictimai-siyasi həyatında dil məsələsi yenidən gündəmə gətirilmişdi. SSRİ Konstitusiyasının qəbulundan sonra milli dillərin sıxışdırılması prosesi daha da gücləndirilmişdi. Rus dilinin hüquqlarının genişləndirilməsi ilə əlaqədar “vahid dil” siyasəti daha geniş şəkildə təbliğ olunurdu. Belə bir şəraitdə ana dili məsələsinin təbliği ilə məşğul olmaq çox riskli və qorxulu idi. Bu işlə məşğul olanlara düşünmədən “millətçi” damğası vurular və həmin adamın aqibəti çox pis olardı. Belə şəxslər dərhal Sibirə sürgün olunurdular. Hətta milli respublikaların rəhbərləri də ana dili məsələsini gündəmə gətirməkdə aciz idilər. Bütün bunlara baxmayaraq, o vaxt respublikaya rəhbərlik edən Heydər Əliyev ana dili məsələsində öz mövqeyini çox cəsarətlə, qətiyyətlə bildirmişdi. Böyük tarixi şəxsiyyət SSRİ Konstitusiyası haqqında danışarkən öz nitqində xüsusi olaraq vurğulayıb ki, Konstitusiya vətəndaşlara təhsil hüququ verir. Bu hüquq ana dilində oxumaq imkanı ilə təmin olunur. Bu, əslində ana dilinin dövlət dili statusunu qorumaq məqsədi güdürdü. 1977-ci ildə SSRİ-nin yeni Konstitusiyası təsdiq edildi. Həmin Konstitusiya bütün respublikalarda hazırlanan yeni konstitusiyalar üçün baza rolunu oynamalı idi və faktiki olaraq oynayırdı. Həmin Konstitusiyada isə elə əvvəldən dövlət dili haqqında maddə yox idi. Ayrı-ayrı respublikalarda qəbul edilmiş konstitusiyaların heç birində həmin maddə öz əksini tapmamışdı. Azərbaycanda isə vəziyyət başqa cür idi. Heydər Əliyev ana dilinin dövlət dili olması uğrunda mübarizəsini davam etdirirdi. De-fakto dövlət dili uğrunda ardıcıl mübarizə aparan respublika rəhbəri həmin dilin Konstitusiyada qeyd olunmamasına dözə bilməzdi. Respublikanın rəhbəri, ziyalıları, bütün xalqı ana dilinin dövlət dili kimi yaşamaq hüququ uğrunda mübarizəyə cəlb edərək bütün qüvvəsi ilə mübarizə aparmış, bütün çətinliklərə və maneələrə böyük hünərlə sinə gərmişdi. 1978-ci il aprelin 2-də IX çağırış Azərbaycan SSR Ali Sovetinin Azərbaycan Sovet Sosialist Respublikası Konstitusiyasının (Əsas Qanununun) layihəsi və onun ümumxalq müzakirəsinin yekunlarına həsr olunmuş VII sessiyasında məruzə ilə çıxış edən Heydər Əliyevin təklifi ilə 73-cü maddəni aşağıdakı redaksiyada vermək təklif edilmişdir: “Azərbaycan Sovet Sosialist Respublikasının dövlət dili Azərbaycan dilidir”. Bu, Heydər Əliyevin öz xalqı, Vətəni, milləti qarşısında göstərdiyi ən böyük xidmətlərindən biri idi. Nəticədə Azərbaycan Konstitusiyası böyük tarixi şəxsiyyət Heydər Əliyevin təklif etdiyi şəkildə qəbul olundu və Azərbaycan dili dövlət dili statusu aldı. Ulu Öndər bununla gələcək müstəqil dövlətçiliyin milli atributlarından birini məharətlə qoruyub. Bundan sonra isə ana dilimizin inkişafı və qorunması sahəsində mühüm əhəmiyyətli tədbirlərin həyata keçirilməsinə nail olub. Heydər Əliyev Azərbaycan Respublikasının Prezidenti kimi müstəqillik illərində də milli-mənəvi dəyərlərimizin, adət-ənənələrimizin, ana dilimizin qorunması, milli dövlətçiliyin daha da möhkəmləndirilməsi, o cümlədən Azərbaycanda dünyanın inkişaf etmiş ölkələrinin təcrübəsinə uyğun təhsil strategiyasının həyata keçirilməsi məqsədilə ciddi tədbirlər həyata keçirib, mühüm tarixi fərman və sərəncamlar imzalayıb.\nUlu Öndər müstəqilliyimizin əbədiliyin qorunmasında gənc nəslin hərtərəfli yetişməsini, dövlət işlərinə cəlb edilməsini daim diqqət mərkəzində saxlayıb. Gənclərimizin əsl Azərbaycan vətəndaşı kimi formalaşmasında, ümummilli lider Heydər Əliyevin danılmaz əməyi, misilsiz xidmətləri olub. Onun zəngin və möhtəşəm dövlətçilik fəaliyyətində gənclər siyasəti hər zaman xüsusi yer tutub. Hələ keçən əsrin 70-80-ci illərində müdrik rəhbərin göstərişi ilə yüzlərlə azərbaycanlı gənc keçmiş SSRİ-nin aparıcı ali məktəblərinə, müxtəlif ixtisaslar üzrə təhsil almağa göndərilirdi. Heydər Əliyev ölkədə gənclər siyasətinin düzgün aparılmasını çox vacib hesab edərək deyirdi: “Mənim üçün ən əziz nemət Azərbaycanın uşaqlarıdır, gəncləridir. Çünki Azərbaycan Prezidenti kimi mən də bu gün Azərbaycanın böyük gələcəyi haqqında düşünürəm. Azərbaycanın gələcəyi isə Azərbaycanın gənclərindən və uşaqlarından asılıdır”.\nMən də gənc nəslin nümayəndəsi kimi Ulu Öndərin yaratdığı şəraitdən bəhrələnirəm. Məzunu olduğum Azərbaycan Respublikasının Prezidenti yanında Dövlət İdarəçilik Akademiyasının yaradılması, getdikcə ali idarəçilik məktəbi kimi formalaşması və bu gün dövlət idarəçiliyində çalışan gənclərin yetişdirilməsində müstəsna rol oynayan ali təhsil ocağı məhz ulu öndər Heydər Əliyevin yadigarıdır. Yüzlərlə gəncin bacarıqlı idarəçi kimi formalaşmasında, dövlətimizə və dövlətçiliyimizə layiqincə xidmət etməsində, dövlət qulluqçularının ixtisasını artırmaqla müasir dövrün idarəçilik sisteminin tələblərinə cavab verən yeni bilikləri əldə etməsində Dövlət İdarəçilik Akademiyasının rolu danılmazdır.\nBu gün dünya birliyində özünə layiqli yer tutan, inkişaf etmiş demokratik ölkələrlə bir sırada adı çəkilən müstəqil Azərbaycan Ulu Öndərin xalqımıza əmanətidir. Ümummilli Liderin siyasi kursunu layiqincə davam etdirən Prezident İlham Əliyev, o cümlədən ölkəmizin mədəniyyətinin, incəsənətinin, mədəni irsinin dünyada tanıdılmasında misilsiz xidmətləri olan Birinci vitse-prezident, Heydər Əliyev Fondunun prezidenti Mehriban xanım Əliyeva Azərbaycanın adının daha yüksəkliklərdən eşidilməsi üçün bütün qüvvələrindən istifadə edirlər. Bütün bunlara məhz dövlət idarəçiliyinin ali zirvədə olması hesabına nail olunub. Bunun isə əsası ulu öndər Heydər Əliyev tərəfindən qoyulub.\nAzərbaycanda qadın sahibkarlığı nə qədər inkişaf edib?\nSahibkar “yenilik” və “yaradıcılıq” anlayışlarını özündə birləşdirən şəxsdir. Sahibkarlıq maliyyə, fiziki və sosial riskləri olan kifayət qədər səy və vaxt sərf edərək yeni dəyər y...\n“Son illər ərzində bu sahəyə çox böyük diqqət göstərilir. Bunun sayəsində Azərbaycanda enerji təchizatı ilə bağlı bütün əsas problemlər demək olar ki, həllini tapmışdır. Son illərd...


Grilling Barbekü Qulaqları üçün məsləhətlər\nDonuz Şəbəkələri Cooking Texnikaları və Tips Barbekü Toyuq tərifləri\nMükəmməl Qulaqları Grilling üçün asan məsləhətlər\nDomuz eti və ya mal əti, bütün plitələr və ya porsiyonlar, bir qril üzərində pişirilən qabırğa qabırğa hüceyrələrinə müalicə etdiyiniz müddətdə, tüpürcək bezlərinin iş müddətini artırmaq üçün hesab edilə bilər. Bəzi insanlar gril açmadan əvvəl yemək müddətini qısaltmaq və ətinizi yumşaltmaq üçün qabırğınızı bağırsın. Nə qabırğa reseptlərindən istifadə etməyinizə baxmayaraq, bu dörd məsləhətlər hər zaman kənarlarındakı xırtıcı bitlərlə tender və dadlı olmağına əmin olacaq.\nQuru çubuqları unutma\nŞili Qəhvə Spice Rub.\nQuru çubuqlar ümumiyyətlə otlar, ədviyyat, duz, bibər və bəzən şəkərlə hazırlanır. (Hətta düz duzun " süründürülməsi ", qabırğaların ola biləcəkləri kimi ətirli olmasını təmin edəcəkdir). Quru çubuqlar vacibdir, çünki qabırğaların kənarında yağ yuyulacaq və quru sürüşmə ilə möhkəmlənir, qabıq. Quru qarışıqda olan şəkər Maillard reaksiyası ilə yanaşı bir qədər karamelizasiyaya imkan verəcəkdir (buna görə də qəhvəyi ətin nə üçün çox dadlı olması üçün texniki şərtdir), hətta daha dadlı bir qabırğa yaradır.\nÖzünüzü ovlayırsınızsa, ətin hər kiloluq üçün 1/2 ilə 1 çay qaşığı duzu istifadə edin. Bir az bibər (kəskin, semusarp və ya bişmiş paprika) qarışıq və bişmiş qabırğa bir neçə rəng və dad əlavə edin.\nSərin Heat üzərindən kəmərlər bişirin\nQril bir sərin zona ilə hazırlanmışdır.\nSoğuk istilik? Oxymoron kimi səslənir, ancaq isti bir ızgaranın soyuducu hissəsi. Bir "sərin zona" yaratdığınız istifadə etdiyiniz ızgaranın növündən asılıdır:\nKömür ızgara: Bank kömürləri bir tərəfə qril ilə və kömür olmadan ərazidə qabırğa bişirilir. Qəbirlər kimi böyük yeməklər, daha çox pişirmə vaxtına ehtiyac duyan tenderlər, yüksək istiliyi birbaşa kömürlər üzərində qurulacaq qədər bişirmək üçün kifayət qədər uzun sürür, içəridən pişirilmədən və tenderdən əvvəl yaxşıca yandırılacaq.\nQaz ızgarası: Yandırma qabının isti olduğu qədər bütün əyləcləri açın, sonra brülörlərdən birini söndürün və qabırğanları grilin bu hissəsinə qoyun.\nDrip Pan istifadə edin\nGrilling üçün Drip Pan.\nQril qabları bişirən yemək süzgəcinin altındakı qril rəfinə bir damcı tava qoyun. Bu alovlar və yandırılmış qabırğaların azaldılmasına kömək edəcək və "sərin istilik" hissəsini çox istilikdən qoruya bilər. Hazırlanmış damcı tavalarda satın ala bilərsiniz və ya özünüzü alüminium folqa ilə çıxarın.\nSonuna İstiqamətli olaraq Sousu\nBBQ Ribs. Marianna Massey / Getty Images\nKeyfiyyətli ızgara qabırğalar mütləq bir sousə ehtiyac duymur, lakin bir çox insanlar hər halda birdən istifadə etməyi sevirlər. Ən çox qabırğa souslarında ən azı bir qədər şəkər, bal və ya ağcaqayın şərbəti var - bunların hamısı asanlıqla yandırılır. Sızanaqlı kaburuqlar sonunda yandırılmış və kabuklanmış sousu qarşısını alacaqdır.\nBir Kömür Grillində Çörək Pulu\nYavaş qovurulmuş Rotisserie Pork ayağı\nYunanıq Tökülmüş Buğda Kek (Kataife)\nTuz və Şəkər Tərkibi Salmon Gravlax Meze\nRibollita, Klassik Tuscan Qış Çorbası


خبرگزاری شبستان - “İffət zülalı” kitabı\nServis Əsas səhifə Zaman : Saturday, March 18, 2017 Xəbər kodu : 29328\nŞəbistan Xəbər Agentliyi: “İffət zülalı” kitabı Höccətül - islam vəl - müslimin Axundu tərəfindən qələmə alınmışdır. Kitabda həya və iffət barəsində keçən Quran ayələri və rəvayətlər araşdırılır. Baş vermiş hadisələr, şirin dastan və maraqlı əhvalatlar söylənilir.\nŞəbistan Xəbər Agentliyi xəbər verir ki, “İffət zülalı” kitabı Höccətül - islam vəl - müslimin Axundu tərəfindən qələmə alınmışdır. Kitabda həya və iffət barəsində keçən Quran ayələri və rəvayətlər araşdırılır. Baş vermiş hadisələr, şirin dastan və maraqlı əhvalatlar söylənilir.\nKitab Fatimeyi - Zəhranın (s) mövlud günü ərəfəsində Bahare- delha nəşriyyatı tərəfindən beşinci dəfə çapa hazırlanaraq satışa verilmişdir.\nƏsər 64 səhifədən ibarətdir.\nKitab 5 fəsildə tənzim edilmişdir. Əvvəl giriş sözləri verilir, sonrakı fəsillərdə iffət və qeyrətə aid materiallar, paklıgın dəyəri, iffət və paklıq haqqında olan maraqlı hekayə və dastanlar, iffətsizliyin qarşısın almaq yollarını göstərir.\nKitabda iffət və qeyrətin dəyəri, qeyrət və iffətin əlaqələri Həzrəti Əli (ə)-ın kəlamı aynasında verilir.\nİffətin fayda və təsirləri, imanı gücləndirmək, xəyal qüvvəsini nəzarətdə saxlamaq və iffətsizliyin mənfi təsirləri barədə dəyərli bilgilər oxuculara çatdırılır.\nTexnologiya əsrində günah vasitələri olduqca çoxalmışdır. Saf, saglam və iffətli bir topluma malik olmaq üçün dini, elmi, mədəni və ailə sahələrində xüsusi tədbirlərin görülməsi və addımların atılması zəruridir. Bu kitab həmin məqsədə xidmət edir.


21/04/2018 [15:40] - Cəmiyyət - ( 5683 dəfə baxılıb)\nDilavər Əzimli: “Dövlətçilik üçün canından keçməyə hazır nəsillər isə məhv edildi”\nQarşıdan 27 aprel işğalının növbəti ildönümü gəlir. Azərbaycan dövlətçiliyinin məhvi ilə nəticələnən bu işğalın ildönümünün geniş şəkildə qeyd edilməsinə, onun mahiyyətinin, xalqımıza və dövlətçiliyimizə vurduğu zərbənin gənc nəsil arasnda təbliğinə ehtiyac varmı? Ümumiyyətlə, aprel işğalından alınması gərəkən hansı dərslər var?\nModerator.az -a açıqlama verən BAO başqanının ideoloji məsələlər üzrə müavini, AMEA-nın Tarix İnstitutunun aparıcı elmi işçisi, tanınmış tarixçi-pedaqoq Dilavər Əzimli bu işğal və onun acı nəticələrinin təbliğinin zəruri olduğunu vurğuladı:\n“1920-ci il 27 aprel Azərbaycan təqvimində qara gün olmaqla, müstəqil dövlətçiliyimizin süqutu, Rusiya işğalının SSRİ adı altında bolşevik üsulu ilə yenidən bərpası günüdür. Biz, bu günü dövlətçiliyimizə qəsd günü kimi qeyd etməli və bu işğalın müstəqil dövlətçiliyimizə, təfəkkrümüzə vurduğu nəticələri millətimizə çatdırmalıyıq. Düzdü, bu istiqamətdə kitablar yazılıbdır, amma hələ azdır. Hesab edirəm ki, bu işğal geniş şəkildə müzakirə olunmalıdır. Bununla bağlı seriallar, sənədli filmlər daha çox çəkilməlidir. Bu bizim təkcə dövlətçiliyimiz məhv etmədi, həm də təfəkkürümüzü dəyişdi. Bunun əziyyətini indi çəkirik. Bu işğal Azərbaycanın müstəqil düşünən ziyalı potensialını məhv etdi. Azərbaycanda elə nəsilləri məhv etdi ki, onlar dövlətçilik üçün hər zaman canından keçməyə hazır olanlar idilər. Onun əvəzində əsli-nəsli bilinməyənləri Azərbaycanda hakimiyyətə gətirdilər. Ermənilər mühüm postları tutdular. Bu işğaldan sonra Dağlıq Qarabağ muxtar vilayətini yaradıb, emənilərə üstünlük verdilər. Hətta Naxçıvan da əldən gedəcəkdi, qardaş Türkiyə bunun üzərində möhkəm dayandı. Bu işğal ən böyük zərbəni tariximizə vurdu. Bizə saxta tarix öyrətdilər. Bunun əvəzində hamı SSRİ tarixi altında Rusiya tarixini əzbər bilirdi. Türk xalqları tarixindən xəbərsiz olduq. Bizimlə qardaş Türkiyə arasına dəmir sədd çəkdilər. XX əsrin əvvəllərində çoxlu sayda ziyalını “türkiyəçi, pantürkist, islamist” adı altında gülləldilər. Ateist bir nəsil yetişdirdilər. Yeni yaradılan ziyalılar isə “SSRİ qardaşlığını” və anti-türk təbliğatını gücləndirdilər. O zamankı tarix fakültəsinin tələbələrinin Meteden, Atilladan, Əmir Teymurdan, Məhəmməd Fatehdən, Sultan Süleymandan, II Əbdülhəmiddən, Nuru və Ənvər paşalardan, M.Ə.Rəzsulzadədən və silahdaşlarından xəbərləri yox idi. Əksinə, onlara qarşı bir nifrət yaradılırdı. Əmir Teymur, Çingiz kimi nəhəng tarixi şəxsiyyətlər “barbar, vəhşi” kimi təqdim olunurdu. Məhəmməd (s.ə.s) peyğəmbərə qarşı ağlasığmayan kitablar, məqalələr yazırdılar. Ən böyük zərbə Azərbaycanın iqtisadiyyatına dəydi. Biz, iki-üç respublikadan biri idik ki, Moskvadan yardım etmədən yaşayır və o biri respublikalara yardım edirdik. Dotasiya ilə yaşamayan respublika idik. Bizim sərvətimizi Moskva Ermənistana yönləndirirdi. Dağlıq Qarabağa Moskva xüsusi “sevgi” ilə yanaşırdı ki, gələcəkdə istifadə etsin. II Dünya müharibəsi dövründə SSRİ-nin bütün hərbi maşınlarının benzinini Bakı verirdi. Əvəzində bu şəhərə “Qəhrəman şəhər” adını belə vermədilər. Bizim cavanlarımızı hərbi xidmətə aparanda yalnız fəhlə batalyonlarına salırdılar. Bunda da məqsəd bizim hərbi sistemimizi iflic etmək idi. Sadalamaqla qurtarmır. Buna görə də biz bu günü universitetlərdə, məktəblərdə geniş şəkildə izah etməli və onlara bu günün nəticələrini çatdırmalıyıq”.


General: “Azərbaycanda veteranlara göstərilən diqqət bütün ölkələrə nümunədir”\n12:35 20.10.2018 (Yenilənib 12:36 20.10.2018)\nQazaxıstan Veteranlar İctimai Birliyinin sədr müavini, ehtiyatda olan general Aytkali İsenqulov deyir ki, Azərbaycan xalqı öz keçmişini, tarixini çox sevir və bilir\nAytkali İsenqulov: “Azərbaycan xalqını böyük inkişaf yolu gözləyir”\n“Azərbaycanda dövlət səviyyəsində veteranlara göstərilən diqqət bütün MDB və türkdilli ölkələr üçün gözəl nümunə olmalıdır”. Sputnik Azərbaycan xəbər verir ki, bu fikirləri Qazaxıstan Veteranlar İctimai Birliyinin sədr müavini, ehtiyatda olan general Aytkali İsenqulov bildirib.\nA.İsenqulov deyib ki, hər kəs görməlidir ki, Azərbaycan xalqı və dövləti qəhrəmanlarına, yaşlı nəslə necə dəyər verir. “Bu, ondan xəbər verir ki, Azərbaycan xalqı öz keçmişini, tarixini çox sevir və bilir. Bu səbəbdən Azərbaycan xalqını böyük inkişaf yolu gözləyir. Azərbaycan Respublika Veteranlar Təşkilatının yaradılmasının 30 illik yubileyi münasibətilə veteran həmkarlarımızı təbrik edirəm”,-deyə general əlavə edib.\nQeyd edək ki, oktyabrın 16-da Azərbaycan Respublikası Müharibə, Əmək və Silahlı Qüvvələr Veteranları Təşkilatının yaradılmasının 30 illik yubileyi münasibətilə Dövlət Təhlükəsizliyi Xidmətinin Mədəniyyət Mərkəzində tədbirdə keçirilib.


BÖLMƏ: Video xəbərlər -- TARİX: 2018-06-19 / 16:15:31 -- OXUNUB: 6432 dəfə\nDörd yaşlı qızlarını porno videoya çəkərək pul qazanan Ukrayna vətəndaşları olan azərbaycanlı ailə Avstraliya polisi tərəfindən ifşa olunub\nAzadinform xəbər verir ki, hadisə Ukraynanın Poltova və Kirvoy-Roq şəhərlərində baş verib. Əslən azərbaycanlı olan 30 yaşlı Həşimov Qədir Məmməd oğlu 29 yaşlı həyat yoldaşı ilə birgə (ər və arvad həm də qohumdurlar) 4 yaşlı qızlarını öz evlərində porno videoya çəkərək Orta Asiya və Avstraliyadan olan pedofillərə hesablarına pul ödəmək qarşılığında satırmışlar. Videoların izinə düşən Avstraliya polisi izi Ukraynaya qədər sürdürüb və bu ölkənin polisinə müraciət edib.\nUkrayna polisi isə öz növbəsində bu videoları yayan şəxslərin axtarışına başlayıb və proses iki həftə davam edib. Axtarıldıqlarını hiss edən azərbaycanlı ailə Poltova şəhərindən Ukraynanın Kirvoy-Roq şəhərinə köçüb və iyrənc əməllərini burada da davam etdiriblər. Onlar yenə də azyaşlı qızlarını porno videoya çəkməkdə davam ediblər.\nNəhayət iki həftədən sonra Ukrayna polis tərəfindən həbs olunan ata və ana ilə bağlı Poltova şəhər məhkəməsi həbs-qəti imkan tədbiri seçib. Onlar məhkəməyə qədər heç bir pul müqabilində azadlığa buraxıla, zaminə götürülə bilməzlər.\nUkrayna polisi uşaqları təhvil vermək üçün azərbaycanlı ər və arvadın Azərbaycandan olan qohumlarını axtarır. Hazırda uşaqlar Poltovadakı Reabiltasiya Mərkəzinə yerləşdirilib.\nHadisəyə münasibət bildirən Ukrayna Kibercinayətlərə Qarşı Mübarizə İdarəsinin rəis müavini Aleksandr Palamarçuk bildirib ki, belə videoların qiyməti adətən 50-100 dollardır.\nQeyd edək ki, Azərbaycanlı ailənin Kirvoy-Roqda yaşadığı binanın sakinləri hadisənin şokunu yaşayırlar. Bu hadisə Ukraynada və dünyada böyük rezonans doğurub.\nNigarla Eldardan “Eurovision” təmsilçilərinə İsmarış: “Vəziyyət pisdir”\nİranda sel fəlakəti: 6 mərtəbəli binanın çökməsinin görüntüləri yayıldı – Video\nBakıda saxta kürü satılır - VİDEO\nİlham Əliyev Ağsuda şikayətləri şəxsən qəbul edir - VİDEO\nEfirdə anadan qızına inanılmaz sözlər: “Pozğunluq etdin…” – VİDEO\nBakıda qeyri-adi hadisə: Yumurta, yoxsa plastik top? – Video\n“Bazarstore”da satılan düyünün tərkibi heyrət doğurdu – Video\nBakıda çoxmərtəbəli binada qorxulu anlar - VİDEO\nƏrdoğan tələbə qızın xahişini yerə salmadı – Video\nYol polisi uniforması ilə dayanacağa nəzarət - VİDEO\n“Kristal Abşeron”da əlbəyaxa dava – Video\nAzərbaycanda 3 uşaq anası özünü asdı – İntihardan öncə səs yazısı göndərib dedi ki… (VİDEO)\nAzərbaycanlı gənc ifası ilə türk münsifləri ağlatdı – VİDEO\nSu alarkən ehtiyatlı olun – Video\nAnamın öldüyünü hamı bilsin: yas yerindən selfi – Video\nParklanma üçün nəzarət sistemi yaradıldı – VİDEO\n“Rüşvət alıb, bizi evsiz qoydu” – Rəsmi qruma qarşı böyük iddia - Video\nBayraq Günü ilə bağlı dənizdə fləşmob keçirilib – VİDEO\nPolis AZAL-ın vitse-prezidentinin sərxoş oğlunu belə saxladı - VİDEO\nEvli ola-ola Türkiyədə başqası ilə evlənən qadın danışdı – Video\nAzərbaycandan gedən yük maşınları Dağıstanda saxlanıldı - VİDEO\nGözəllik müsabiqəsinin qalibi səhnədə huşunu itirdi – Video\nÇində baxçaya hücum edən qadın 14 uşağı bıçaqladı — VİDEO


Qanlı Yanvar hadisələri zamanı 11 nəfər lənkəranlı şəhid olub\n20 Yanvar 2022 12:46\n20 Yanvar faciəsinin 32-ci ildönümü Lənkəranda da dərin hüznlə qeyd olunub. Səhər saatlarından başlayaraq rayon sakinləri şəhərin mərkəzində yerləşən Şəhidlər xiyabanına gələrək, 20 Yanvar faciəsi qurbanlarının xatirəsini yad ediblər.\nAZƏRTAC-ın bölgə müxbiri xəbər verir ki, Lənkəran Şəhər İcra Hakimiyyətinin başçısı Taleh Qaraşov, hüquq-mühafizə orqanlarının, hərbi hissələrin, ictimai birliklərin, təhsil, səhiyyə və mədəniyyət müəssisələrinin kollektivləri, müharibə veteranları, ictimaiyyətin nümayəndələri Vətənin azadlığı uğrunda canlarından keçmiş şəhidlərin xatirəsinə dərin ehtiramlarını ifadə ediblər.\nT.Qaraşov 20 Yanvar şəhidlərinin ailə üzvləri və əlillər ilə görüşərək onların qayğıları ilə maraqlanıb.\nSaat 12:00-da ölkəmizin hər yerində olduğu kimi, Lənkəran rayonunda da şəhidlərin xatirəsi bir dəqiqəlik sükutla yad olunub, küçələrdə nəqliyyatın hərəkəti dayanıb.\nQeyd edək ki, 1990-cı ilin 20 Yanvar hadisələri zamanı milli azadlıq uğrunda mübarizədə 11 nəfər lənkəranlı şəhid olub. Onlardan 5-i Bakıda, 6-sı Lənkəran rayonunun Haftoni qəsəbəsində Sovet Ordusunun cəza dəstələri tərəfindən öldürülüb.\nLənkəranda 20 Yanvar şəhidlərinin xatirəsinə möhtəşəm abidə kompleksi ucaldılıb, şəhərin küçələrinə onların adları verilib.


AĞ YOL -Kolumbiyada ümummilli lider Heydər Əliyevin vəfatının 15-ci ildönümü ilə bağlı xatirə gecəsi keçirilib\nDekabrın 11-də Azərbaycanın Kolumbiyadakı Səfirliyində xalqımızın ümummilli lideri Heydər Əliyevin vəfatının 15-ci ildönümü ilə əlaqədar xatirə gecəsi keçirilib.\nAgyol.az xəbər verir ki,səfirlikdən verilən məlumata görə, müvəqqəti işlər vəkili Həmid Zeynalov tədbir iştirakçılarına təşəkkür edərək qeyd edib ki, bu gün görkəmli dövlət xadimi, şərəfli və mənalı ömür yolunun 34 ilini ölkəmizin rəhbəri kimi xalqının tərəqqisinə həsr edən Azərbaycan xalqının ümummilli Lideri Heydər Əliyevin anım günüdür.\nDiplomat diqqətə çatdırıb ki, əvəzolunmaz insan, müasir müstəqil Azərbaycanın qurucusu Heydər Əliyevin sayəsində müstəqilliyimiz əbədi və dönməz xarakter alıb, hüquqi, dünyəvi və demokratik dövlət imicinin formalaşmasında ümummilli lider Heydər Əliyevin tarixi xidmətləri əvəzsizdir. Ulu öndərin xatirəsinin həm ölkəmizdə, həm də onun hüdudlarından kənarda ehtiramla yad edildiyini bildirərək, Heydər Əliyevin müstəqil dövlətimizin hərtərəfli inkişafı yolundakı əvəzsiz tarixi xidmətlərindən danışıb. H.Zeynalov qeyd edib ki, dahi şəxsiyyət öz müstəsna xidmətləri ilə xalqın qəlbinə və tarixin yaddaşına əbədi həkk olunub.\nH.Zeynalov 1991-ci ildə müstəqilliyini bərpa edən Azərbaycanda müstəqilliyin ilk illərində siyasi xaos hökm sürdüyünü bildirib. O, diqqətə çatdırıb ki, ölkəmiz müstəqilliyini itirmək təhlükəsi ilə üz-üzə qalmış, ulu öndər Heydər Əliyev 1993-cü ilin iyununda Azərbaycan xalqın təkidli tələbi ilə Bakıya gələrək müstəqilliyimizin itirilməsi təhlükəsinin qarşısını qətiyyətlə alıb. ümummilli lider Heydər Əliyevin müdrikliyi və apardığı düzgün siyasət nəticəsində Azərbaycan qısa müddət ərzində bütün təhlükələrdən qurtulub, müstəqil dövlətə çevrilib, Azərbaycan sabitlik inkişaf dövrünə qədəm qoyub.\nMüvəqqəti işlər vəkili vurğulayıb ki, ulu öndərin müəyyənləşdirdiyi uğurlu xarici siyasət nəticəsində Azərbaycan dünyada layiqli yerini tutub, beynəlxalq arenada etibarlı tərəfdaş kimi tanınıb. Heydər Əliyevin siyasi hakimiyyətə gəlişindən sonra işğalçı Ermənistan istisna olmaqla Azərbaycan bütün dövlətlərlə yaxın münasibətlərin qurulması və inkişaf etdirilməsinə nail olunub.\nDiplomat bu gün Azərbaycanın Heydər Əliyev siyasi kursunun ən layiqli davamçısı Azərbaycan Respublikasının Prezidenti İlham Əliyevin rəhbərliyi ilə uğurla inkişaf etdiyini xüsusi qeyd edib, son illər ölkəmizin qazandığı nailiyyətlər barədə ətraflı məlumat verib.\nTürkiyənin Kolumbiyadakı səfiri Ece Öztürk Çil tədbirdə çıxış edərək Heydər Əliyev tarixi bir şəxsiyyət və Azərbaycanın dövlət müstəqilliyinin təminatçısı olduğunu söyləyib. Səfir Heydər Əliyevin misilsiz xidmətləri nəticəsində Azərbaycanın dünya miqyasında tanındığını və ölkələrimiz arasında dostluq və qardaşlıq əlaqələrinin qurulmasında müstəsna rolunu diqqətə çatdırıb.\nTədbirdə ümummilli lider Heydər Əliyev haqqında sənədli film nümayiş etdirilib\nYayım tarixi :12 Dekabr 2018 10:22\nXəbərin linki : http://www.agyol.az/xeber.php?id=33710


ƏDALƏT PRİNSİPİNƏ BİR BAXIŞ » Shia.AZ EhliBeyt.Info İslami maarif saytı. I SonUmidTV Media\nShia.az » ÜSULIDDIN » ƏDALƏT PRİNSİPİNƏ BİR BAXIŞ\nMüəllif :Vusal Tarix : 13-05-2017, 10:09 Bölmə :ÜSULIDDIN 0 Şərhев : 0\nBildiyiniz kimi, "ədalət” Allahın sifətlərindən biri olduğu halda, Əhli-beyt (ə) məktəbi tərəfindən dinin (üsulid-din) ikinci əsasıdır. Yəni bu məsələ Allahın birliyi, nübüvvət və s. əsasların kənarında yerləşdirilmişdir.\nGörəsən, bunun səbəbi nədir?\nCavab: Əhli-sünnə məzhəbinin kəlami firqələrindən sayılan "əşəri”lərin əqidəsinə görə, insan ağlı yaxşını pisdən ayırd etməyə qadir deyil və Allah-taala istədiyi hər bir işi əncam verə bilər. Məsələn, Yezid kimi zülmkarı cənnətə və hər hansı bir məzlum və saleh bəndəsini cəhənnəmə apara bilər\nİnsan ağlı isə bütün bu işlərin doğru və ya yanlış olması haqda heç bir fikir yürütməməli və Allahın işlərinin ədalətli olması barədə bir söz danışmamalıdır!”\nBir halda ki, ağıl, Quran ayələri və bir çox rəvayətlər belə bir yanlış fikiri rədd edərək Allah-taalanın bütün işlərinin ədalət, hikmət və insafla olduğunu təsdiq edir.\nBiz Allahın bütün işlərini ədalət və hikmət üzündən bilir və onun ədalətsiz olmasının heç bir ağıl və məntiqə sığmadığına əqidə bəsləyirik.\nElə buna görə də, Əhli-beyt məktəbinin davamçıları "Əşəri” firqəsinin Allah-təalaya vurduğu ədalətsizlik töhmətinin qarşısında "ədalət” (Allahın ədalətli olması) prinsipini öz dini əsaslarından qərar vermişdir.\nƏdalət "ədl” sözündən olub, ərəb dilində bərabərlik və insaf mənalarını daşıyır.\nDini termində isə, ədalət zülmkarlığın ziddinə olan bir söz kimi, "hər kəsin haqqını özünə vermək” və "hər şeyi öz yerinə qoymaq” kimi mənalara malikdir.\nAllah-taala heç vaxt zülmkarlıq etməz və hətta qarışqanın da belə haqqını tapdalamaz və ona zülm etməz.\nGündəlik həyatımızda ədalət və zülmkarlığa aid çoxlu nümunələrlə rastlaşırıq. Məsələn, imtahanda qiyməti 3 olan şagirdə yersiz yerə 5 vermək, həmçinin cinayətkarı azad edib günahsızı zindana salmaq və s. buna misal ola bilər.\n1. Bir sıra ruhi və maddi çətinliklərə görə, zülmkarlıq etməyə məcbur olub, başqasının haqqını tapdalamaq;\n2. Zülmkarlığın pis bir iş olmasından xəbərsizlik və nadanlıq;\n3. Gələcəkdə baş verəcək hadisələrdən qorxub zülmkarlığa əl atmaq;\n4. Nəfsin paklaşdırılmaması üçün başqalarına zülm etmək xasiyyəti;\n5. Tərəfbazlıq üzündən başqasına zülm etmək; məsələn, aralarında ixtilaf olan iki nəfər hakimin yanına gedir, amma hakimin tərəfbazlıq edərək qohumu olan günahkarı yox, ona yad olan günahsız şəxsi cəzalandırıb, bu yolla zülmkarlığa əl atır və s.\n1. Təkvini ədalət;\n2. Təşrii ədalət;\nTəkvini ədalətdə məqsəd, kainatda və bütün varlıqlar arasında ilahi ədalətin hökm sürməsidir.\nTəkvini ədalətin isbatı üçün kainatda olan nizam-intizam, həmçinin ədalətlə yaranmış varlıqların vücudunu müşahidə etmək kifayətdir.\nRəvayətdə buyurulduğu kimi, "asimanlar və yer ədalət əsasında möhkəm dayanmışdır.”\nAmma "təşrii” ədalət dedikdə, ilahi qanun, hökm və göstərişlərin ədalət və insaf verilməsi nəzərdə tutulur. Təşrii ədalət özü də iki qismə bölünür:\nBirincisi: Peyğəmbərlər vasitəsi ilə göndərilmiş qanun və şəriətlərin ədalət əsasında olması;\nAllah-taalanın göndərdiyi şəriət və hökmlərin hamısı ədalət əsasındadır və insanın qüdrət və imkan dairəsində məhdudlaşır. Qurani-Kərimdə buyurulur:\n"Biz insanın imkanından kənar hökm vermərik.” \nSual: Allah-taala Qurani-Kərimdə buyurur: "Allah (üçün) layiqincə təqvalı olun.” Bildiyiniz kimi, həzrət Peyğəmbərin (s) zamanında texnika inkişaf etməmiş və televizor, video, internet və bu kimi digər təbliğat və rabitə vasitələri olmamışdır. İndiki zamanda (14 əsrdən sonra) isə dünyanın hər bir nöqtəsində müxtəlif pozğunluq və fəsadla üzləşmək olur. Belə bir halda hansı bir müsəlman Allaha layiq olan şəkildə təqvalı ola bilər? Bu Allahın ədaləti ilə uyğun gəlirmi?\nCavab: Qurani-Kərimlə ətraflı tanış olan hər bir şəxs bu suala çox asanlıqla cavab verə bilər.\nQeyd etmək lazımdır ki, Qurani-Kərimin bəzi ayələrini deyil, bütün ayələrini nəzərdən keçirməli və daha sonra zehnimizdəki sualları açıqlamalıyıq.\nQurani-Kərimin ayrı bir surəsinə nəzər saldıqda, öz sualımızın cavabını tapa bilərik. Bu barədə buyurulur:\n"Bacardığınız qədər təqvalı olun.” \nHəzrət Peyğəmbərin (s) buyurduğu kimi, Quran ayələri bir-birini təkzib etmək üçün deyil, təsdiqləmək üçün nazil olmuşdur. \nElə buna görə də, hər bir müsəlmanın öz bacarığı qədər təqvalı olması heç də Allah ədaləti ilə zidd deyildir.\nİkincisi: Təşrii ədalətin ikinci qismi axirət aləminə aiddir. Yəni axirət aləmində saleh bəndələrlə günahkarlara eyni səviyyədə baxılmayacaq və onların hər biri haqda ədalətli və insaflı hökm veriləcəkdir.\n"(Bu dünyada) zərrə qədər yaxşı iş görən şəxs onun (əcrini) görəcək, həmçinin zərrə qədər pis iş görən şəxs də öz (pis əməlinin) cəzasını çəkəcəkdir.” \nBu ilahi ədalətə zidd deyilmi?\nCavab: Əvvəldə verilən sualın cavabında qeyd etdiyimiz kimi, əvvəla, təqvalı olub günahlardan çəkinmək hər bir müsəlmanın öz bacarığı qədərdir.\nDigər tərəfdən də, Qurani-Kərimin bəzi ayələri bu nigarançılığı tamamilə aradan aparır və insanı ümidvar edir. Necə ki, Qurani-Kərimdə buyurulur:\n"Bircə yaxşı iş görən şəxsə on bərabər savab və bircə günah edən şəxsə isə təkcə bir günah yazılacaq və onlara heç bir zülm olunmayacaqdır.” \nBeləliklə, hər bir müsəlmanın bir savab işi üçün on savab, bir günah işi üçün isə təkcə bir günah yazılır.\nAllah-taalanın hər növ zülmkarlıqdan uzaq olmasının isbatı üçün ağıl və Quran ayələri, həmçinin rəvayətlərdən istifadə olunur.\nAğılın hökmünə əsasən, kainatın xaliqi hər növ zülmkarlıq və insafsızlıqdan uzaq olmalıdır. Əks təqdirdə, Allah-taalanın sifətlərindən biri sayılan "hikmət”in mənası olmayacaqdır.\nİndi isə ilahi ədaləti təsdiq edən bir neçə ayə və rəvayəti nəzərinizə çatdırırıq:\n1. "Şübhəsiz, Allah zərrə qədər belə zülm etməz.” \n2. "Şübhəsiz, Allah insanlara (heç vaxt) heç bir zülm etməz.” \n"Həqiqətən, Allah ədalət, yaxşılıq, və yaxınlara (qohumlara) əl tutmağı göstəriş verir, (həmçinin) çirkin, pis işlər və zülmkarlıqdan nəhy edir və xatırladasız deyə sizə moizə (nəsihət) verir.” \nGörəsən, insanları ədalət və yaxşılığa əmr edən Allahın Özü ədalət və insafdan kənar ola bilərmi?\n3. Yəhudi bir şəxs Həzrət Peyğəmbərdən (s) Allahın ədaləti barədə soruşduqda, Həzrət buyurdu:\n"Allah-taala zülmün pisliyindən agah olub, zülmə ehtiyacı olmadığı üçün heç vaxt zülm etməz.”\nBütün bu sübutlardan belə bir nəticə alırıq ki, Allahın ədalət, insaf və hikməti inkaredilməzdir.\nAllah-taala öz işlərində ədalətli olmasaydı, Onun bütün işləri hikmətsiz sayılar, hikmətsiz işlər isə əbəs və mənasız olardı. Bu isə ucaməqamlı Rəbbimizdən çox-çox uzaqdır.\nAllahın ədalətli olmasına etiqad bəsləməyin aşağıdakı nəticələri vardır:\n1. Ümidvarlıq; Allahın öz işlərində ədalətli olduğunu bilən hər bir şəxs bir sıra çətin və yaxşı hadisələrdən sonra ümidvar olaraq öz Rəbbinin hikmət və ədalətinə tapınır. Allahın ədalətinə inanmayanlar isə həmişə bədgüman və naümiddirlər.\n2. Özünü günahdan qorumaq; çünki hər bir əməlin ədalətlə mükafatlandırılacağına inanan şəxs heç vaxt günahkar olmaz və günah vasitəsi ilə özünü cəhənnəm əhlindən etməz.\n3. İnsanın fərdi və ictimai həyatında ədalətin bərqərar olması; Rəbbini ədalətli bilən hər bir şəxs və ya cəmiyyət öz yaşayışında da ədalətli olmağı sevir və ədalətə əməl edir.\nFƏRDİ VƏ İCTİMAİ BƏLALARIN SƏBƏBİ NƏDİR?\nSual: Əgər Allah adildirsə, bəs, nə üçün müsəlmanlar müxtəlif çətinliklərə düşür, öz fərdi və ya ictimai həyatlarında problemlərlə üzləşirlər ki, cəmiyyətdə bərabərsizlik, bəzilərinin gözəl və bəzilərinin çirkin olması və yaxud təbii fəlakətlər nəticəsində yüzlərlə günahsız insanın bədbəxt olması və s. Bu qəbildəndir. Bütün bunlar ilahi ədalətlə uyğundurmu?\nƏvvəla: Belə fərdi və ictimai bəlaları ilahi imtahan adlandıraraq onun üç səbəbini aydınlaşdırmalıyıq:\n1. Yatmış fitrətləri oyatmaq;\nBir sıra günahlar nəticəsində insan fitrəti qəflətə düşür və Allah-taala onları oyatmaq üçün fərdi və ya ictimai əzab göndərərək onları doğru yola çəkmək istəyir. Qurani-Kərimdə oxuyuruq:\n"Biz Firon xanədanını (zülmkarlıq və günahkarlıqdan üz döndərib) həqiqəti başa düşsünlər deyə quraqlıq, çətin yaşayış, və məhsullarında zərər-ziyana mübtəla etdik.” \n2. İnsanları sınamaq;\nBir çoxları Allaha iman gətirib həqiqi müsəlman və mömin olduqlarını iddia edirlər. Lakin həqiqətdə onların bu iddiasının heç bir əsası yoxdur. Allah-taala bəzi vaxtlarda fərdi və ya ictimai bəlalar göndərərək yalançıları doğrulardan ayırd edir. Qurani-Kərimdə oxuyuruq:\n"Şübhəsiz, sizlərdən mücahidlər və səbir edənləri tanımaq üçün yoxlayacaq və sizin sözlərinizi (iddialarınızı) imtahana çəkəcəyik.” \nBunu da qeyd etmək lazımdır ki, Allah-taala xalqı imtahana çəkməzdən qabaq onları yaxşı tanıyır və ayədə qeyd olunmuş "tanımaq”da məqsəd, xalqın özünü özlərinə tanıtdırmaq və "höccət”i onlara tamamlamaqdır.\nRəvayətdə buyurulduğu kimi, "Allah-taala bir bəndəsinə qarşı məhəbbət edib böyük və ali məqamlara çatdırmaq istədikdə, onu çətin bəlalara mübtəla edər və o, bir bəladan çıxmamış ayrı bir bəlaya düşər.” \nƏlbəttə, belə bəlalar hamıya deyil, yalnız məxsus bəndələrə aiddir və onlar bəlaların çoxluğuna baxmayaraq, bunu özləri üçün bir növ nemət sayırlar. Böyük arif və şair Məhəmməd Füzuli demişkən:\nYa Rəbb, bəlayi eşqinlə qıl aşina məni,\nBir dəm bəlayi-eşqdən etmə cüda məni,\nYəni düçar qıl böylə bəlalara mübtəla məni.\nİkincisi: Bir sıra bəlalar və çətinliklər insanın öz xeyrinədir və bu mənfəəti gələcəkdə və ya axirətdə başa düşmək olar. Qurani-Kərimdə oxuyuruq:\n"Mümkündür ki, sizin üçün xeyirli işlərdən narahat olub, sizə zərərli olan bir çox şeyləri sevəsiniz; Allah biləndir, lakin siz bir şey bilmirsiniz.” \nÜçüncüsü: Bir sıra bəla və çətinliklər insanın öz əməlləri nəticəsində baş verir. Lakin insan çox hallarda səbirsizlikdən irəli həqiqəti başa düşməkdən imtina edir. Qurani-Kərimdə buyurulur:\n"Amma insana gəldikdə isə, elə ki, Rəbbi onu imtahan edib onu əzizləsə və ona nemət versə, deyər ki, Rəbbim mənə yaxşılıq etdi. Amma elə ki, onu imtahan edib ruzisini ona müqəddər etsə, deyər ki, Rəbbim məni təhqir (zəlil) etdi. Yox (belə deyildir), onlar yetimə yaxşılıq etmir və miskinə təam (yemək) verməkdə bir-birini təşviq etmirlər. Və (istər qanuni, istərsə də qeyri- qanuni) mirası toplayıb yeyir və mal-dövləti çox sevirsiniz.” \nBu səbəbləri hər hansı bir insan özü başqasından daha yaxşı ayırd edib, daha yaxşı başa düşə bilər. Qurani-Kərimdə buyurulur:\n"Əksinə, insan öz nəfsinə (etdiyi əməllərə başqalarından daha) agahdır, baxmayaraq ki, müxtəlif bəhanə və üzrlər gətirir.” \nDördüncüsü: həqiqətdə dünyanı bəlasız saymaq mənasız bir işdir. Çünki bir sıra çətinliklər və bəlalar insan istedadlarının inkişafı üçün ən yaxşı amildir. Məsələn, zəlzələ olmasa insan heç vaxt möhkəm binalar tikmək fikrinə düşməz və həmişə çətinliklərlə üzləşərdi və s.\nAmma bunu da qeyd etməliyik ki, bəzilərinin səhlənkarlığı ucbatından zəlzələ zamanı çoxlu insanların dünyadan getməsini heç də ilahi ədalətin üzərinə qoya bilmərik. Məsələn, öz evini möhkəm tikməyən şəxs zəlzələ nəticəsində yaxın adamlarını əldən verdiyi üçün özündən başqa kimsəni təqsirləndirməməlidir. Çünki bu itki onun öz səhlənkarlığından irəli gəlmişdir.\nBeşincisi: Bəlasız və çətinliksiz yaşayış duzsuz xörəyə bənzəyir və bu həyatı çətinliksiz saymaq məntiqsiz bir düşüncədir. Çünki dünya rahatlıq yeri deyildir.\nZəif xəlq olunmuş insan bu dünyada müxtəlif bəlalar vasitəsi ilə möhkəmlənməli və yalnız axirət aləmində rahat olmalıdır. Digər tərəfdən, axirət aləminə iman gətirmək bu cür bəla və çətinlikləri insana asanlaşdırır və onun iradəsini daha da möhkəmləndirir.\nAltıncısı: Cəmiyyətdə bərabərsizliyi aradan qaldırmaq üçün hər növ təlaşlar puç və mənasızdır.\nİnsan həyatını at yarışına bənzətmək olar. Belə ki, bu müsabiqədə iştirak edən atların hamısının eyni sürətlə qaçmasına səy göstərməyimiz, cəmiyyətdəki bərabərsizliyi aradan qaldırmağa bənzəyir.\nÇünki insanların hamısı eyni yaradılmamış və eyni bacarıqlara malik deyildir.\nHəzrət Əmirəlmöminin imam Əli (əleyhis-salam) buyurur:\n"İnsanlar bir-biri ilə qeyri-bərabər halda yaşadıqda rifah və xeyirdə, bərabər halda yaşamaq istədikdə isə həlakətdə olacaqlar.”\nAmma bunun mənası belə deyildir ki, varlılar imkansızlara kömək etməsin və onlara öz kömək əllərini uzatmaqdan boyun qaçırsınlar.\nAllah-taala Qurani-Kərimdə 70-ə yaxın ayədə imkansızlara kömək etməkdən söz açmılmış və 9 dəfə "Allah yolunda infaq edin!” - (Yoxsullara kömək əlinizi uzadın!) – fərmanı verilmişdir. Məsələn buyurulur:\n"Ey iman gətirənlər! Sizə verdiyimiz ruzilərdən Allah yolunda infaq edin (xərcləyin)...” \nYeddincisi: Bəzilərinin gözəl, bəzilərinin isə çirkin olmasının heç bir eybi yoxdur. Bəzi insanlar belə güman edirlər ki, qızların çoxunun gözəlliyə malik olmaması onları ailə həyatı qurmaqdan saxlayır və bu da ilahi ədalətlə ziddir!\nAmma həqiqət ayrı bir şeydir. Çünki ailə həyatını qoruyub saxlayan xass amil heç də qadının gözəlliyi deyil, əksinə qızla oğlanın bir-birinə olan sədaqət və məhəbbətidir. Digər tərəfdən, gözəllik heç də əbədi və həmişəlik deyil və bir çoxları ailə həyatı qurduqdan sonra get-gedə gözəlliklərini itirməyə başlayırlar. Qurani-Kərimdə buyurulur:\n"Allahın nişanələrindən biri də budur ki, sizin üçün özünüzdən həyat yoldaşları xəlq etdi ki, onlarla asayiş tapasınız və sizin aranızda məhəbbət və rəhmət qərar verdi. Həqiqətən, bunda təfəkkür sahibləri üçün nişanələr vardır.” \nBeləliklə, ailə həyatı qurub onu davam etdirmək təkcə gözəllik əsasında deyil və bu işləri Allahın ədaləti ilə zidd işlər kimi qələmə vermək olmaz. Əlbəttə, gözəlliyin ailə həyatının qurulmasındakı təsirini tam şəkildə inkar etmirik. Amma bunu da bilmək lazımdır ki, əsl ailə quruluşu qarşılıqlı məhəbbətlə olmalıdır.\n1. "Ənam” surəsi, ayə: 15.\n2. "Ali-İmran” surəsi, ayə: 102.\n3. "Təğabun” surəsi, ayə: 16.\n4. "Əd-durrul-mənsur”, 2-ci cild, səh.8; "Əl-mizan fi təfsiril-Quran”, 3-cü cild, səh.85.\n5. "Zəlzələ” surəsi, ayə: 7-8.\n6. "Ənam” surəsi, ayə: 160.\n7. "Nisa” surəsi, ayə: 40\n8. "Yunis” surəsi, ayə: 44.\n9. "Nəhl” surəsi, ayə: 90.\n10. "Əraf” surəsi, ayə: 130.\n11. "Mühəmməd” surəsi, ayə: 31.\n12. "Əl-qəsəsul-Qurani”, 2-ci fəsil, səh.52\n13. "Bəqərə” surəsi, ayə: 216.\n14. "Fəcr” surəsi, ayə: 15-20.\n15. Qiyamət surəsi, ayə: 14-15.\n16. "Bəqərə” surəsi, ayə: 254.\n17. "Rum” surəsi”, ayə: 21.\nQURAN VƏ RƏVAYƏTLƏRDƏ DUA (2) ...


Qadın olmaq: əvvəl və indi | Keçid\nMüəllif: Şərəf Nağıyeva\nUşaq olanda ananızın paltarlarını və dodaq boyalarını istifadə etməyinizi xatırlayırsınız?\nBu layihədə gənc qadınlardan bir daha həmin paltarları geyinmələrini istədik. Onlardan xahiş etdik ki, analarına və nənələrinə məxsus geyimlərdə elə bir təcrübə keçirsinlər ki, əvvəlki nəsillər kimi yaşamağın necə olduğunu az da olsa hiss etsinlər. Gənc qadınlar paltar seçimini anaları və nənələri ilə birlikdə etdilər.\nBiri 40 il əvvəl tikilmiş anasının gəlinlik paltarını seçdi.\nDigəri bu günə qədər qalan yeganə paltarı geyindi: illər boyu diqqətlə qorunan sevimli və uğurlu paltarı.\nGənc qadınlar ana və nənələrinin üslubunu nümayiş edən paltarları fiziki olaraq geyindikləri zaman yaşlı qadınlar son onilliklərdə Azərbaycanda qadınlara olan münasibətin necə dəyişdiyini müzakirə etdilər.\n21 yaşlı Kristina anasının paltarında.\nYelena Piedra-Sobolevskaya: "Mənim 60 yaşım var, filoloqam. Şalvar geyinən qadına tüpürüldüyü, maşın sürən qadının yolunun kəsildiyi və təhqir edildiyi, orduda xidmət edən qadının fahişə hesab edildiyi bir dövrü yaşamışam. İndi çox şey dəyişib, qadın istədiyi şeyi sərbəst geyinə bilər, istədiyi yerdə gəzə və istədiyini edə bilər. Zəmanə çox dəyişib”.\nKristina və Yelena bətndə ana və uşağı birləşdirən göbək bağının rəmzi Mikelancelonun məşhur "Adəmin yaradılışı" əsərini canlandırırlar.\nKristina divara yapışdırdığı "Hər şey təcrübədir" sitatının yanında poza verir. Sitat ona hər şeyin bir səbəblə baş verdiyini xatırladır - ən azı o, bundan nəsə öyrənir.\nİndi əksər evlərdə nadir rast gəlinən divar təqviminin əvvəllər ciddi əhəmiyyəti vardı. Təqvimlər yeni il öncəsi məşhur idi və tez-tez rəngarəng reklamlar və ya xarici yerlərin fotoşəkilləri ilə bəzədilirdi.\n17 yaşlı Leyla anasının paltarında.\nSevda Ağayeva: “Mənim 57 yaşım var, mühəndisəm. Qadına münasibət yaşadığınız yerdən asılıdır. Mən Primorskda müxtəliflik olan bir məhəllədə yaşamışam və cinsiyyətimə qarşı hörmətsiz münasibətlə qarşılaşmamışam. Sankt-Peterburqda mühəndislik təhsili aldım, sonra Bakıya qayıtdım, amma daha sonra qəribə və xaotik dövr başladı - 1990-cı illər. Məncə, bu gün qadın kişidən daha çox asılıdır. Bir şeyə nail olsa belə, bu, əsasən kişinin dəstəyinə görədir".\nLeylanın xatirə rəfi. Onun uşaqlıq şəkli və anasının 1980-ci ildə Sankt-Peterburqdan gətirdiyi fotoalbom.\nSevda 17 yaşında - hazırda qızı Leyla ilə eyni yaşda olduğu fotosu.\n"Bu il yerdəki xalçanın 40 yaşı tamam oldu", deyir Sevda.\n26 yaşlı Diana nənəsinin paltarında.\nLidiya Katraxova: “Mənim 72 yaşım var, fortepiano müəlliməsiyəm. Məncə, qadınlara münasibət pisləşib. Əvvəl qadın, həqiqətən, qiymətli bir şey idi, amma indi heç kim ona əhəmiyyət vermir. Bütün bu yeni feminist şeylər... İndilərdə insanlar özlərinə inanmırlar və çox kövrəkdirlər. Məsələn, mən əliləm, evli olmamışdan əvvəl avtomobil qəzasında ayağımı itirdim, amma sevgilim yenə də mənimlə evləndi və xoşbəxt bir həyat yaşadım". Lidiya qeyd edir ki, bu gün bu cür hekayələr nadirdir, çünki belə görünür ki, gənclər asanlıqla bir-birilərindən imtina edirlər.\n“Nənəm atlet olub. Bu gün mən Sumqayıtda həmin stadionda məşq etdim” - deyə, Diana 1950-ci illərdə atletika çempionatında yarışan nənəsinin şəklinə baxır.\nDiana "açmaq olmaz" yazılan pəncərənin yanında nənəsinin köhnə şəkillərinə baxır.\nDiana nənəsinin kəlağayısıyla selfi çəkir.\n19 yaşlı Nərgiz anasının paltarında.\nAidə Əliyeva: “Mənim 54 yaşım var, proqramçıyam. Yadımdadır, bir vaxtlar şalvar geyinən qadınlar qeyri-adi görünürdü və buna görə mühakimə olunurdular. Qadın cinsiyyətinə görə karyerasında irəliləyə bilmirdi. İndi daha asandır, indi qadınlar özlərini reallaşdıra bilirlər. Bir qadına özündən başqa heç kim “Yadında saxla, sən qadınsan, onu və ya bunu edə bilməzsən!” deməklə onu dayandıra bilməz".\nNərgizin otağının divarları rəsmlər, valideynlərinin fotoşəkli və xatirələrlə örtülüb.\nNərgizin otağında divarlar rəsmlər, valideynlərinin fotoşəkli və xatirələrlə örtülüdür.\n"Bu eskizi anamın uşaqlıqda çəkdiyi bir rəsm üzərində etmişəm. O rəsmə heyran qalmışdım, kiminsə bu qədər gözəl çəkə biləcəyini başa düşə bilmirdim”, deyir Nərgiz.\nNərgiz sürətlə dəyişən Bakının köhnə fotoşəkilləri olan kitabı vərəqləyir, gənc nəsil öz uşaqlığının şəhərini tanıya bilmir, valideynləri üçün isə bu daha da çətindir.\nNərgiz məni yola salmağa çıxanda anasının köhnə paltarında idi. Yoldan keçən insanlar onun geyiminə baxırdılar. Bu, mənim Azərbaycanda insanların hələ də görünüşə görə başqalarına qiymət verdikləri təəssüratımı daha da gücləndirdi.\ntarix baxış 22 July, 2020 937


Pəhriz haqqında ən yaxşı ip ucları » Qadınla.Com - Qadınlar Birİncidir!\nTarix: 26-08-2012, 12:01\nŞərhlər: Baxılıb: 5426\nÇinlilərin dediyi kimi: ‘Mədəniz yüzdə 80-i dolana qədər yeyin' .Ya da bir Türk atalar sözünə nəzər yetirin: ‘Az yeyən mələk, çox yeyən həlak olar.\nQısa müddətdə kilo verməyi hədəfləyən proqramlardan uzaq dayanıb, həyat şəkli halına gətirə biləcəyiniz dəyişikliklər və daha elastik bir qidalanma proqramı seçmənizi üçün 20 fərqli ipucu :\n1-Yemək boşqablarınızı qətiliklə böyütməyin.Bədəninizin gənişləməsini istəmirsinizsə, kiçik qablarda yeməyi təcrübə edin.\n2-Günə yaxşı nahar edərək başlayın.Gün boyunca daha az kalori almanıza köməkçi olar. 3-Günortan və axşam yeməklərində, qabınızdakı yeməklərin yarısının tərəvəz olmasına diqqət yetirin ya da salat əlavə edin.\n4-Çöldə yemək yeyərkən şirniyyatda da sifariş verəcəksinizsə, mütləq biriylə paylaşın.\n5-Əvvəl qarşınızdakı aşağı kalorili yeməkləri dadın, yedikcə daha yüksək kalorili olanlara keçin. Salat, tərəvəz və şorba ilə başlamaq yaxşı bir seçkidir.\n6-Tam yağlı süd yerinə, yüzdə bir yağlı südə üstünlük verin. Dadını bəyənməsəniz yüzdə 50 yağlı süd ilə pilləli keçiş edin.\n7-Meyvə şirəsi yerinə təzə meyvələdən dadın. 8-Bir yemək gündəliyi hazırlayın. Həqiqətən də çox şəkildə işə yarayır. Qısacası: özünüzün müəllimi olun.\n9-Çinlilərin dediyi kimi: ‘Mədəniz yüzdə 80 dolana qədər yeyin' ya da bir Türk atalar sözünə nəzər yetirin: ‘Az yeyən mələk, çox yeyən həlak olar.'\n10-Mayonez yerinə xardal istifadə edin ya da diyeta ketçupunu seçin. Özünüzə qatıq ilə fərqli souslar da hazırlaya bilərsiniz.\n11-Daha çox şorba için.\n12-Meyvə şirəsindən imtina edə bilmirsinizsə daha az kalorili olanını seçin. Hətta mineral su əlavə edin.\n13-Axşam evdə tərəvəz salati etməyə zamanınız yoxdursa, ən sevdiyiniz donmuş tərəvəz növlərindən istifadə edin. Hər hansı bir kombinasiya meydana gətirin, soyuducuya qoyun və ən sevdiyiniz azı yağlı sous ilə dadlandırın.


Azərbaycan Taekvondo Federasiyasının ilk prezidenti » www.kaspixeber.az ~ Gündəlik Yenilənən XəBəR Portalı\nAzərbaycanın taekvondo ictimaiyyətinə ağır itki üz verib.\nÖlkəpress.com xəbər verir ki, Azərbaycan Taekvondo Federasiyasının (ATF) ilk prezidenti Süleyman Məmmədli vəfat edib.\nÖlkədə taekvondonun təşəkkül tapmasında böyük xidmətləri olmuş S.Məmmədli 73 yaşında dünyasını dəyişib.\nQeyd edək ki, S.Məmmədli 2002-ci ilədək Taekvondo Federasiyasının prezidenti olub. Ondan sonra bu vəzifəyə hazırda fövqəladə hallar naziri olan Kəmaləddin Heydərov seçilib.\nO, son günlərədək Azərbaycan Hapkido Federasiyasının prezidenti idi. Həmçinin 1948-ci ildə Tovuzda anadan olmuş Süleyman Məmmədli Azərbaycan Dövlət Bədən Tərbiyəsi və İdman Akademiyasında “İdmanın təkmübarizlik növləri” kafedrasında dosent vəzifəsində çalışıb.


Slimming tea (ariğlama çayi) satisi Bakida\nElan nömrəsi: 603709\n• Tərkibindəki müalicəvi bitkilərin təsiri hesabına həzmi yaxşılaşdırır və köpü əla şəkildə aradan qaldırır.\n• Qara əjdaha çayı yağların super yandırıcısıdır. Tərkibində 400-ə qədər orqanizm üçün vacib maddə var; Vitaminlər: E, D, C, K, PP, B1, B2, B3, B6, B12. Minerallar: kalsium, dəmir, maqnezium, manqan, sink, selen, fosfor və s.\n• Çay şiş əleyhinə effektiv təsir göstərir. Mədənin selikli qişasında əmələ gəlmiş poliplərin, uşaqlığın fibromiomasının sorulmasına kömək edir.\n• Çay, tərkibindəki maddələrin hesabına göz altında olan göylüyü və şişkinliyi aradan qaldırır.\n• Üz dərisin yaxşılaşdırır və piqment ləkələri aradan qaldırır.\n• Dalağın işinə çox müsbət təsir göstərir.\n• Kudin çayı qızdırma salan, iltihab əleyhinə təsir göstərən, orqanizmdən şlakları təmizləmək xüsusiyyətinə malikdir. Öskürəyi dayandırır, əhvalı yaxşılaşdırır. Çəkini azaltmağa kömək edir, qanda yağların səviyyəsini aşağı salır.\n• Lotos yarpaqları qanı duruldur, damarları genişləndirir və arterial təzyiqi aşağı salır.\n• Çastuxa dərialtı piy təbəqəsində yağların parçalanmasını sürətləndirir. Qaraciyər piylənməsin aradan qaldırır.\n1. Artıq çəki və piylənmənin kompleks müalicəsində gözəl nəticə verir.\n2. Orqanizmin təmizlənmə proqramında (şlaklardan, zəhərli maddələrdən və s.).\n3. Xoşxassəli şişlərin müalicəsində (fibromiomaların, poliplərin sorulmasına kömək edir).\n4. Görmə itiliyini yaxşılaşdırmaq üçün.\n5. Dəri sallanmalarını, şişkinliyi, göz altında olan göylüyü aradan qaldırmaq üçün.\n6. Orqanizmi qüvvətləndirmək, yorğunluğu aradan qaldırmaq üçün.\n7. Qara ciyərin müalicəsində (qara ciyər piylənməsi, sirroz, hepatitlər).\n8. Mədəaltı vəzinin, öd kisəsinin iltihabının müalicəsi üçün.\n9. İdmançılarda yarışöncəsi fəsadsız çəkini azaltmaq üçün (imperator çayı ilə yanaşı).\n10. Qızdırmanı salan, antimikrob vasitə kimi.\n11. Yaşli insanların xəstəliklərinin kompleks mü\nBaxılıb: 31 , Tarix: 17.09.2020 Göndər\nev alqi satqisi ev elanlari yeni bina evi ünvan.az ev temiri arenda masin verilir lala fon esyalar torpaq alqi satqisi lalafo.az kiraye evler 2020 kombi ustasi kondisioner ustasi kurslar ehtiyatda olan ehtiyatda olan herbiciler ucun muhafize ehtiyatda olan herbiciler ucun is elani islenmis samsung telefonlar turbo.az masinlar kredit islenmis21099 tezbazar.az


Gecə korluğu nədir və nədən yaranır? - Mənim ailəm | Mənim ailəm\nGecə korluğu nədir və nədən yaranır?\n05/05/2015 | Kategori: Sağlamlıq | Yazar: menimailem\nGecə korluğu (toyuq korluğu) sərbəst xəstəlik deyil , daha çox digər xəstəliklərin simptomudur “toyuq korluğu” da adlanmasının səbəbi toyuqlarda olduğu kimi gecə görmənin pozulmasıdır. Gözün torlu qişası 3 qatlı çöpəbənzər (çöplər) kolbacığabənzər ( kolbacıqlar) hüceyrələrlə örtülüdür. Çöplər ağ qara rəngləri və gecə görməni, kolbacıqların gündüz vaxtı rəngləri qəbul edir. İnsanda 110-125 mln. çöpcüklər, 6-7 milyon kolbacıqlar var (18:1nisbətində). Çöpcüklərdə radopsin piqmentin pozulması gecə korluğunun inkişafına səbəb olur. Anadangəlmə və qazanılma ola bilər. Anadangəlmə gecə korluğunda irsi faktor-piqmentli retint və ya Aşer sindromu əsas rol oynayır. Qazanılma korluğun səbəbləri keçirilmiş qızılca, su çiçəyi, məxmərək və hepsisin ağırlaşması, qanazlığı, diabet, katarakta,qlaulkoma, miopiya, görmə sinirinin atrofiyası , alkoqolizm ola bilər. Lakin gecə korluğunun əsas səbəbkarı A, B2, PP vitaminlərin çatışmazlığı hesab olunur.\nGecə korluğu, zəif işıqların olduğu məkanlarda, axşam və gecə saatlarında yəni günəş işığının olmadığı yerlərdə az görmə və ya görə bilməmə hadisəsidir. Gecə korluğuna xalq arasında toyuq qurusu da deyilir. Gecə korluğunun altında yatan səbəb genetik faktorlar olduğu qədər doğum əsnasında yaşanan problemlərə bağlı olaraq da inkişaf edə bilər.Gecə korluğu yaşayan adam, axşam qaranlığı çökdüyündə işığın az olduğu yerlərdə görmə bacarığını istifadə edə bilməz. 4-5 mərtəbədə oturan adam gecə korluğu yaşayırsa, axşamları balkondan aşağıya baxdığında cisimləri seçə bilməz, görə bilməz. Bu səbəblə gecə korluğu olan kəslərin yüksək dəmirli balkonlar olan evlərdə oturması lazımdır. Kimyəvi maddələrin olduğu şüşə qapaqları əsla açıq buraxılmamalı, kəslər yüksək yerlərdə yürümemeli, nərdivanlardan korkuluklara yapışaraq inmelidir.\nGecə korluğunun səbəbi\nGecə korluğu genetik faktorlara bağlı inkişaf edə bilər.\nDoğum əsnasında yaşanan problemlərdən kaynaklanarak inkişaf edən gecə korluğu ola bilər.\nKatarakt, miyop kimi göz xəstəliklərinin üzündən gecə korluğu inkişaf edə bilər.\nBəzi dərmanların yan təsirləri və A vitamini əskikliyi gecə korluğuna səbəb ola bilər.\nGecə korluğu müalicə edilə bilərmi?\nAnadangəlmə gecə korluğunun müalicəsi üçün tibbin imkanları məhdudur. Qazanılmış xəstəlik isə müalicə oluna bilər. Uşaqlar hətta yaxından görmə dərəcəsi az olsa da eynək istifadə etməlidir. Stolüstü flüorosent lampalardan imtina edir. Qidada A,C,E,PP,B2 vitaminləri, sink,β karotin zənginləşdirilməlidir. A vitamin əsas mənbəyi qırmızı, narıncı və sarı meyvə tərəvəzlər (kök, şirin bibər, çaytikanı, itburnu, balqabaq, gilas, qarağat) yumurta sarısı,pendir,kərə yağı, qara qırmızı ikra , qaraciyər, balıq,balıq yağı qidada əsas yer tutmalıdır.\nGecə korluğunun müalicəsi üçün, xəstəliyin hekayəsinin bilinməsi lazımdır. Sonradan inkişaf edən gecə korluğunu müalicə edilə, doğuşdan olan gecə korluğunu müalicə edilə bilməməkdədir. Gecə korluğu müalicəsi üçün əvvəlcə diaqnoz məqsədli və xəstəliyin mərhələsini müəyyən etmək üçün bəzi testlər edilməsi lazımdır. Rəngli görmə test, göz bəbəyi işığa reaksiya test, refraksiyon, retinal test, elektroretinogram kimi testlər edilməlidir.\nGecə korluğu kişilərdə daha çox görülür\nGecə korluğunun ən əhəmiyyətli əlamətinin qaranlıqda dəqiq görə bilməməkdir. Əvvəlcə qaranlıqda meydana gələn görmə çətinliyi müəyyən bir müddət sonra zəif işıqda da özünü göstərir. Xəstəlik irəlilədikcə gözün ətrafda olub bitəni kifayət qədər ayırd etməməsi nəticəsində gündüz də ətrafa çarpmaları, ilişmə və düşmələr meydana gələ bilər. Gecə korluğunun digər əlamətləri arasında konsentrasiya pozuqluğu, işıq çaxması və ya ətrafın parlaması, ayrıca irəli dərəcədə eynək ehtiyacı (astigmat və miyop) sayıla bilər. Bu əlamətlərdən çıxış edən mütəxəssislər gecə korluğunun ümumiyyətlə kişilərdə daha çox görüldüyünü qeyd edirlər. Çünki hazırda qadınlara nisbətən kişilər daha çox maşın sürürlər. Və təbii olaraq gecələr də maşın sürmək onların həyatının bir parçasıdır. Bu zaman yollarda olan reklam tabloları, yol işıqları, avtomobillerin işıqları və s. gözlərə mənfi təsir edir və gecə korluğunun yaranmasına səbəb ola bilir.


Elxan Məmmədov: "Ortada nəsə var ki, bu cəzanı tətbiq etmişik” | Report.az\nElxan Məmmədov: "Ortada nəsə var ki, bu cəzanı tətbiq etmişik”\nElxan Məmmədov: "Ortada nəsə var ki, bu cəzanı tətbiq etmişik” "İspaniya Futbol Federasiyasına 50 milyon avro ödəməkdənsə, Premyer Liqada 10-14 komanda saxlamaq yaxşı olardı"\n20 Dekabr , 2017 13:15\nAFFA-nın baş katibi Elxan Məmmədov / Report/ Elshan Baba\nBakı. 20 dekabr. REPORT.AZ/ “Hazırda bu məsələ ilə bağlı araşdırma davam edir. Bu gün hər şeyi açıb desək, araşdırmanı heç etmiş olarıq".\n"Report"un məlumatına görə, bunu AFFA-nın baş katibi Elxan Məmmədov danışılmış oyunlarda iştirak etmələri səbəbindən ömürlük futboldan uzaqlaşdırılan şəxslər barədə danışarkən deyib. O, faktla əlaqədar prokurorluğa müraciət etdiklərini bildirib: "Futbolçu qəsdən zəif oynadığını etiraf edirsə, bu, futbol qanunlarına zidd haldır. Ortada nəsə var ki, bu cəzanı tətbiq etmişik”.\nBaş katib Azərbaycan tərəfinin İspaniya Futbol Federasiyasına sponorluq üçün 50 milyon avro ödəməyə hazır olduğu barədə AS nəşrinin yazdıqlarına da münasibət bildirib: "Xeyr, belə bir şey yoxdur. Bu, marketinq addımlarıdır. Belə edirlər ki, bizim tərəfdən də maraq yaransın. Türkiyə mətbuatında da SOCAR-ın adı hallanmışdı. Sponsorıuqdansa, Premyer Liqada 10-14 komanda saxlamaq yaxşı olardı".


Azərbaycanda deputatın yaxın qohumu koronovirusdan öldü - MINVAL.INFO\nBu barədə “Report”a deputatın özü məlumat verib.\nOnun sözlərinə görə, 64 yaşlı əmisi qızı dünən koronavirusdan ölüb: “Üç gün temperaturla gəzib, hesab edib ki, soyuq dəyib. Onu Goranboydakı xəstəxanalardan birinə yerləşdirmişdilər. İki gün süni nəfəs aparatında saxlasalar da, həkimlər əmim qızının həyatını xilas edə bilmədilər. Özündən başqa ailəsindən daha dörd nəfər klinikada koronavirusdan müalicə alırlar və ananın vəfatından xəbərləri yoxdur”.\nNəşr edilib: 2020/06/06 16:31